Hilangnya Magis Kuasa Pembangkang

Ketika Pilihan Raya Negeri Melaka, Barisan Nasional memenangi 21 daripada 28 kerusi dipertandingkan. Pilihan Raya Negeri Sarawak pula menyaksikan kemenangan GPS sebanyak 76 daripada 82 kerusi yang dipertandingkan.  Terkini, Pilihan Raya Negeri Johor pula, Barisan Nasional memenangi 40 daripada 56 kerusi.  Berdasarkan jumlah kerusi yang dimenangi ini, terdapat petanda kedudukan pembangkang semakin lemah dan ini merupakan tamparan besar kepada Pakatan Harapan yang dahulunya dilihat sebagai kuasa besar yang mampu menggugah Barisan Nasional khususnya.

Erti Kekalahan Pembangkang

Berdasarkan kekalahan  berterusan pembangkang tersebut, maka dapatlah dikatakan bahawa Barisan Nasional kini kembali mendapat kepercayaan walaupun kadar peratusan mengundi rendah.  Barisan Nasional cuba memulihkan imej dan kepercayaan daripada pengundi melalui manifesto-manifesto yang dikemukakan, selain kempen berterusan dari media sosial hingga program jelajah bersama pengundi. Pada kali ini, dapat dilihat BN cuba meyakinkan rakyat mereka mahu berubah dan membuat terbaik.

BN menggunakan pemerintahan PH selama 22 bulan sebagai senjata untuk melemahkan PH dengan menyerlahkan kegagalan-kegagalan melaksanakan manifesto yang dijanjikan.  Janji pemansuhan pinjaman Perbadanan Tabung Pendidikan Tinggi Nasional (PTPTN) yang tidak dilaksanakan, pemotongan subsidi nelayan dan petani, janji tol dihapuskan adalah antara factor yang menyebabkan ketidakpuasan dan kemarahan penyokong PH sendiri.

Impak Perdana Menteri Letak Jawatan

Apabila Tun Mahathir meletak jawatan secara sukarela tanpa merujuk kepada komponen Pakatan Harapan, hal sedemikian ini membawa kesan terburuk paling besar kepada sejarah Pakatan Harapan.  Begitu juga apabila parti Bersatu mengumumkan keluar daripada PH. Kesan dua peristiwa sangat teruk dan menjejaskan imej dan reputasi PH yang kononnya merupakan penyelamat rakyat daripada dibelenggu Barisan Nasional ketika itu.  Sebaliknya tindak tanduk Mahathir dan Muhiyddin telah mempengaruhi persepsi rakyat dan pengundi bahawa PH penuh dengan konflik, tidak sehaluan, sukar dipercayai, mementingkan diri sendiri dan manifesto pula tidak dapat dipercayai.

Kesan persepsi inilah sebenarnya membawa kepada keruntuhan imej PH secara automatik selepas episod perletakan jawatan Tun Mahathir. Namun, ada juga yang menyatakan tindak tanduk Tun Mahathir ini dilakukan secara sengaja untuk memastikan Anwar Ibrahim tidak dapat menjadi Perdana Menteri akibat kecurigaan  dan kepentingan tersendiri  Mahathir dalam pola percaturan politik nasihat yang beliau sendiri lebih mengetahui punca sebenar tidak mahu Anwar menjadi Perdana Menteri lantas meletak jawatan.

Perlakuan buruk politik ini benar-benar meninggalkan kesan terhadap reputasi apabila dalam pilihan-pilihan raya negeri, rakyat mulai hilang kepercayaan kepada parti-parti dalam Pakatan Harapan. Oleh sebab itu, dapat dilihat bukan sahaja Parti Keadilan Rakyat (PKR)  kurang berprestasi, malah parti Amanah dan DAP juga menanggung kesan kehilangan undi yang begitu banyak. Selain itu, parti Bersatu juga, walaupun sudah keluar dari Pakatan Harapan, tetap menerima sambutan dingin daripada pengundi akibat tindak tanduk perlakuan politik mereka sendiri ketika dalam PH. Hal ini bermakna, pengundi semakin kritis dan menterjemahkan kekecewaan mereka dalam bentuk undi.

Parti Pejuang yang ditubuhkan oleh Tun Mahathir, mantan Perdana Menteri juga menerima nasib yang sama apabila ditolak oleh rakyat  dan semua kerusi yang mereka tandingi tewas teruk dan banyak kehilangan wang deposit. Inilah manifestasi penolakan rakyat terhadap perlakuan politik sebelum ini yang masih meninggalkan ingatan dan trauma yang teruk kepada rakyat.  Parti  Warisan yang pernah bersekutu dengan Pakatan Harapan juga menerima nasib yang sama apabila kehilangan sokongan daripada pengikut mereka sendiri, yang terbaru wakil rakyat mereka sendiri keluar parti dan mengumumkan menjadi wakil rakyat bebas kerana hilang kepercayaan kepada kepimpinan Warisan.

Apabila Warisan bertanding enam kerusi dalam PRN Johor, jelas mereka tidak diterima oleh pengundi Johor.  Penolakan parti Warisan di Johor bukanlah disebabkan  parti tersebut berasal dari Sabah dan dipimpin oleh pemimpin dari Sabah. Isu sebenar ialah pengundi lebih percaya parti dalam komponen Barisan Nasional yang sudah terbukti mempunyai rekod pentadbiran dan sejarah yang panjang, walaupun BN bukanlah parti yang sempurna sepenuhnya, namun kalangan parti-parti atau blok yang bertanding, BN dilihat lebih stabil, bersatu, harmoni dan meyakinkan berbanding parti-parti lain.

Undi atas Pagar

Protes penyokong pembangkang sendiri sangat jelas apabila jumlah turun mengundi pada Pilihan Raya Umum 2018 adalah sebanyak 82.3 peratus rakyat Malaysia mengundi.  PRN Melaka pula jumlah turun mengundi adalah sebanyak 65.8 peratus, manakala PRN Sarawak pula sebanyak 60.6 peratus, manakala dalam PRN Johor adalah hanya 54.9 peratus yang turun mengundi.  Sekiranya mengambil contoh PRN Melaka misalnya, terdapat 29 peratus pengundi Cina tidak turun mengundi, Begitu juga pengundi India  juga tidak mengundi sebanyak 29 peratus. Pengundi Melayu di Melaka pula 5 peratus yang tidak turun mengundi.

Peratusan yang tidak turun mengundi tersebut sekitar 20 hingga 30 peratus dan jumlah peratus tersebut, khususnya pengundi bukan Melayu dapat dikategorikan sebagai undi  atas pagar yang sebelum itu, telah turun mengundi pada Pilihan Raya Umum 2018. Ketidakhadiran pengundi atas pagar yang sebelum ini telah membuat keputusan untuk menyokong PH sudah pasti mempunyai sebab rasional, justifikasi dan pendirian tertentu. Sudah pasti faktor terbesar pengundi  tersebut tidak turun mengundi kerana memprotes PH yang dilihat mereka tidak berjaya memenuhi impian dan harapan mereka apabila memerintah cuma 22 bulan sahaja selepas diberikan kepercayaan dan mandat daripada rakyat. Ketidakselesaan pengundi atas pagar inilah menjadikan tidak turun mengundi sebagai pilihan mereka  dan sebahagian besar  mereka tidak mahu mengundi parti Barisan Nasional.

Berdasarkan situasi ini maka, undi yang berbaki kalangan yang turun mengundi ialah pengundi atau penyokong tegar Barisan Nasional, dan sedikit undi penyokong tegar pembangkang yang tetap menyokong pembangkang walau apa-apapun terjadi. Jelas, factor inilah mengakibatkan peratusan undi popular setiap parti, tanpa mengira blok parti yang bertanding, tidaklah terlalu besar beza kalangan mereka yang bertanding tersebut.

Masa Depan Pembangkang

Ternyata selagi pembangkang tidak bersatu, selagi itulah juga pembangkang sukar untuk kembali di negeri-negeri yang pernah mereka kuasai.  Pembangkang juga perlu membentuk pakatan yang lebih strategik dan bersifat realistik dalam pengagihan kerusi. Terdapat parti pembangkang baru yang belum mendapat tempat di hati pengundi, sebaliknya hanya popular di media social, akan tetapi mahu bertanding dalam banyak kerusi. Sikap tidak realistik ini menyebabkan kerusi tidak dapat diagihkan secara adil. Malah, ada parti pembangkang yang berasa parti mereka sahaja popular, manakala parti lain tidak popular, lantas mahu bertanding dalam banyak kerusi pilihan raya. Terdapat juga parti pembangkang yang seolah-olah menjadi wakil kepada suara anak muda, walaupun parti-parti pembangkang lain sudah lama aktif dalam membangkitkan suara anak muda. Hal seumpama ini menjadi hubungan sesama pembangkang menjadi dingin dan sukar untuk bekerjasama mencapai hasrat bersama.

Ternyata strategi memburuk-burukkan parti lawan tanpa penyelesaian yang kukuh tidak akan mampu membawa impak positif kepada pengundi. Malah, sikap suka memburuk-burukkan lawan tanpa tawaran-tawaran yang lebih baik dan realsitik menjadikan pengundi berasa mual, jelik dan marah seolah-olah kurang matang dalam berpolitik. Hal ini menyebabkan penyokong lama mereka pun kadangkala menjauhi dan tidak lagi menyokong mereka, Inilah antara pengajaran yang perlu diambil perhatian pembangkang.

Profesor Madya Dr Awang Azman Awang Pawi ialah penganalisis sosiopolitik dan sosiobudaya di Jabatan Sosiobudaya, Universiti Malaya, Kuala Lumpur. Beliau juga ialah felo penyelidik Pusat Kajian Demokrasi dan Pilihan Raya Universiti Malaya (UMCEDEL)

See author's posts


Lampard puji ‘watak’ Chelsea

FRANK Lampard memberi penghormatan kepada “watak dan keperibadian” Chelsea ketika mereka mara ke final Piala FA Inggeris dengan kemenangan 3-1 ke atas Manchester United yang menyedihkan semalam.

Pasukan Lampard dihadiahkan gol mereka berikutan beberapa kesalahan daripada penjaga gol United, David De Gea, tetapi Chelsea memang layak menang ketika mereka mendominasi aksi separuh akhir ini daripada awal hingga akhir.

Olivier Giroud membuka jaringan pada akhir separuh pertama dan Mason Mount mendapat gol kedua selepas rehat di Wembley.

Gol Harry Maguire sendiri menamatkan impian United sebelum penalti lewat Bruno Fernandes.

Selepas beberapa persembahan goyah dalam beberapa minggu kebelakangan ini, termasuk dibelasah 3-0 di Sheffield United, Lampard terkesan dengan semangat para pemainnya mengalahkan United yang tidak berada pada prestasi terbaik mereka di Wembley.

“Saya tidak dapat meminta lebih banyak daripada pemain saya daripada itu. Etika kerja dan tahap prestasi. Kami berada di puncak dan ketika mereka mengubah sistem mereka, kami lebih baik,” kata Lampard kepada BBC.

“Di mana kami berada sekarang, ia akan berlaku di mana kami telah mengharungi beberapa penampilan buruk seperti menentang Sheffield United. Tetapi untuk melakukannya menentang Manchester United, saya gembira dan sangat bangga.

“Masih banyak pekerjaan yang perlu dilakukan dalam dua hari terakhir untuk mengubah sistem, dan anda hanya boleh menjadi sebaik pemain anda dalam situasi itu. Mereka berhak mendapat banyak pujian.

“Mereka harus yakin daripada paparan itu. Kami mempunyai pemimpin, anda tidak dapat membandingkan di seluruh era tetapi kami mempunyai pemimpin dalam pasukan. Itu adalah persembahan yang penuh dengan watak dan keperibadian.”

Kemenangan Chelsea membolehkan Lampard selangkah setapak lagi untuk merangkul trofi dalam musim pertamanya mengendalikan kelab di mana dia memperoleh status legenda sebagai pemain.

Sebelum final Piala FA mereka dengan saingan London, Arsenal pada 2 Ogos, Chelsea harus fokus untuk melayakkan diri ke Liga Juara-Juara UEFA terlebih dahulu dengan menduduki empat tempat teratas dalam Liga Perdana Inggeris.

Mereka menduduki tempat ketiga – satu mata di atas Leicester dan United – dengan perlawanan menentang Liverpool dan Wolves untuk menamatkan musim liga. – AFP

See author's posts


Penasihat kempen Trump tarik diri

WASHINGTON: Brad Parscale, penasihat kanan un- tuk kempen pilihan raya Pre- siden Amerika Syarikat (AS) Donald Trump, menarik diri bagi mendapatkan bantuan terhadap ‘tekanan yang me- lampau’ lapor agensi berita Xinhua.

“Saya mengundurkan diri dari syarikat saya dan sebarang peranan dalam kempen itu untuk masa depan bagi memberi tumpuan kepada keluarga saya dan menda- patkan bantuan menangani tekanan yang luar biasa,” kata Parscale dalam satu ke-nyataan kepada media AS, semalam.

Kenyataan itu dikeluarkan beberapa hari selepas Parscale dibawa ke sebuah hos- pital selepas isterinya me- laporkan bahawa beliau bersenjata dan mengancam akan mencederakan dirinya sendiri di dalam rumah me- reka di Fort Lauderdale, Florida.

Parscale, 44, meletak jawatan sebagai pengurus kempen Trump 2020, pada Julai tetapi terus terbabit me- ngawasi strategi digitalnya.

Beliau digantikan oleh Bill Stepien, bekas Pengarah Hal Ehwal Politik Trump di Rumah Putih.– Bernama

See author's posts


Pembangunan bergantung harap kepada masyarakat berilmu

KUCHING: Usaha ke arah pembangunan ilmu dan pembelajaran sepanjang hayat perlu diperkasakan oleh semua pihak bagi merealisasikan cita-cita Sarawak untuk menjadi negeri maju menjelang 2030.

Menteri Pendidikan, Inovasi Dan Pembangunan Bakat Sarawak, Datuk Roland Sagah Wee Inn berkata, usaha menggalakkan budaya pembelajaran merupakan hasrat murni yang perlu dicapai oleh semua lapisan masyarakat.

“Pembangunan Sarawak ini bergantung kepada masyarakat yang berpengetahuan, berfikiran positif, rajin dan berdaya saing.

“Kerajaan Sarawak telah memperkenalkan satu strategi yang dinamakan sebagai Strategi Pembangunan Pasca Covid (PCDS2030) yang menyasarkan Sarawak menjadi negeri maju dalam semua aspek menjelang 2030.

“Ekonominya di pacu oleh data dan inovasi serta menikmati kemakmuran ekonomi yang inklusif dalam persekitaran yang lestari.

“PCDS2030 tidak dapat mencapai objektifnya jika kita masih cetek pengetahuan mengenai apa yang kita lakukan bersama-sama bagi mencapai hasrat murni PCSD2030,” katanya.

Beliau berkata demikian ketika merasmikan Pesta Buku Kuching 2022 di Galeri, Pustaka Negeri Sarawak, hari ini.

Pada masa yang sama, Datuk Roland berkata Industri Buku adalah penting kepada masyarakat dan Negara untuk menghasilkan buku yang baik agar dapat dibaca oleh semua semua masyarakat.

“Industri buku merupakan salah satu industri penting dan telah berkembang pesat di Malaysia dengan nilai ekonominya mencecah RM320 Juta pada tahun 2020,” tambahnya.

Beliau yang juga Menteri Pendidikan itu turut menggesa sepenuhnya usaha yang baik itu haruslah digalakkan kepada orang ramai terutama generasi baru Sarawak daripada pelbagai latarbelakang sosial dan ekonomi untuk mula menulis, terus menulis dan menerbitkan bahan bacaan.

Turut hadir, Pengerusi Lembaga Pengurusan Pustaka Negeri Sarawak, Tan Sri Datuk Amar (Dr) Hamid Bugo serta tetamu jemputan yang lain.

Oleh MOHD NEENATUL AIZAL

See author's posts


Dana RM46,000 bagi pelaksanaan PdPR DUN Nangka

SIBU:Suntikan dana sebanyak RM46,000 diluluskan bagi tujuan pelaksanaan program Pengajaran dan Pembelajaran di Rumah (PdPR) di sekolah-sekolah rendah dalam kawasan Dewan Undangan Negeri (DUN) Nangka.

Ahli Dewan Undangan Negeri (ADUN) Nangka, Dr Annuar Rapaee berkata, guru besar di sepuluh sekolah rendah dalam DUN Nangka bersetuju menyediakan bahan-bahan latihan hard copy dan diedarkan secara pandu lalu di sekolah masing-masing.

“Guru-guru besar memohon peruntukan dari Pusat Khidmat DUN Nangka untuk tujuan tersebut dan sejumlah RM46,000 diluluskan,” jelasnya dalam Facebook Dr.Annuar Rapaee semalam.

Menurutnya, isu itu timbul berikutan PdPR di sekolah-sekolah rendah dalam DUN Nangka kurang berkesan menyebabkan terdapat pelajar-pelajar ketinggalan dalam pelajaran mereka.

“Guru besar akan mencadangkan langkah jangka panjang itu untuk pelajar-pelajar ketinggalan dalam pelajaran disebabkan pandemik Covid-19 yangn telah menyebabkan Bahagian Sibu telah dilaksanakan Perintah Kawalan Pergerakan (PKP),” ujarnya.

Sementara itu, seramai 10 guru besar sekolah rendah dalam kawasan DUN Nangka semalam meminta warga pendidik diberi keutamaan dalam proses vaksinasi Covid-19 sekiranya program itu dilaksanakan di Sarawak nanti.

Permintaan itu dikemukakan dalam mesyuarat melalui aplikasi Zoom antara Menteri Muda Pendidikan dan Penyelidikan Teknologi Sarawak, Dr.Annuar Rapaee dan 10 guru besar sekolah rendah dalam DUN Nangka, semalam.

Dr.Annuar berkata, beliau akan membawa cadangan guru-guru besar berkenaan kepada Jawatankuasa Pengurusan Bencana Negeri Sarawak (JPBNS) dalam tempoh terdekat.

Oleh AKUN GIMAN

See author's posts


Bayern hampiri juara kali kelapan

BAYERN Munich memiliki kelebihan 10 mata di puncak liga selepas membelasah pasukan yang sedang bergelut di zon penyingkiran Fortuna Dusseldorf 5-0 awal pagi semalam dan kemenangan itu dibantu dengan dua gol melalui penjaring terbanyak Bundesliga, Robert Lewandowski.

Pertahanan Dusseldorf, Mathias Joergensen menjaringkan gol sendiri di awal saingan, sebelum Benjamin Pavard menyumbat gol kedua, diikuti dengan jaringan berturut-turut oleh Lewandowski dan Alphonso Davies turut mencatat nama sebagai penjaring.

Ketika berbaki lima lagi perlawanan, Bayern, yang mencatat lapan kemenangan liga sebelum ini berada di landasan terbaik untuk muncul juara buat kali kelapan berturut-turut.

Bagaimanapun, pasukan ditangga kedua, Borussia Dortmund mampu merapatkan jurang apabila bakal berdepan Paderborn iaitu pasukan tercorot.

Beberapa rekod dapat dicatatkan dalam aksi awal pagi semalam dengan Lewandowski telah menyumbat 43 gol dalam semua saingan, pencapaian terbaik sepanjang musim buat penyerang kelahiran Poland itu.

Jurulatih, Hansi Flick pula meraih kemenangan ke-22 dalam 25 perlawanan awal, mengetepikan rekod Pep Guardiola ketika kali pertama memimpin skuad berkenaan pada 2013.

“Statistik dan rekod tidak menarik perhatian saya, apa yang penting ialah kejayaan semusim.

“Di Bayern Munich, anda hanya menjangkakan kemenangan. Saya sangat gembira, kerana kami sangat agresif dan tidak memberikan mereka peluang,” kata Flick dalam penampilan pertamanya musim ini menggantikan Niko Kovac November lalu.

Sementara itu, Werder Bremen cuba untuk meningkatkan harapan mereka kekal di Bundesliga selepas mencatat kemenangan 1-0 ke atas Schalke.

Hertha Berlin pula kekal tanpa kalah selepas Bruno Labbadia mengambil alih pasukan berkenaan sejak perintah berkurung apabila mengalahkan Augsburg 2-0.

Hoffenheim yang berada di tangga ketujuh berjaya mengalahkan Mainz 1-0 hasil jaringan tunggal Ihlas Bebou pada minit ke-43.

Dalam pada itu, tiada lagi yang dikesan positif dalam ujian terkini Covid-19 yang dilakukan dalam kalangan pemain dan staf Liga Perdana Inggeris (EPL).

Ujian rambang kali keempat ini membabitkan 1,130 pemain dan staf, dengan tidak terdapat kes baru ini dapat memperkukuhkan lagi perancangan untuk penyambungan semula EPL pada 17 Jun.

“EPL semalam mengesahkan ujian Covid-19 Khamis dan Jumaat lalu membabitkan 1,130 pemain dan staf. Hasilnya, tiada yang positif,” jelas EPL dalam satu kenyataan.

Ini bermakna hanya 12 kes positif membabitkan 3,882 ujian ke atas pemain dan staf EPL yang mula dijalankan awal bulan lalu.

Sementara itu, kerajaan Britain, meluluskan untuk saingan sukan kompetitif domestik diadakan tanpa kehadiran penonton bermula hari ini.

Saingan utama profesional dihentikan sejak Mac lalu berikutan penularan wabak Covid-19.

Bagaimanapun, ketika kebanyakan negara masih lagi melakukan perintah berkurung, Setiausaha Media, Kebudayaan dan Sukan, Oliver Dowden berkata, kerajaan mahu menyambung kembali perkara normal dalam kehidupan masyarakat selepas beliau mengumumkan beberapa acara sukan dibenarkan diadakan semula.

“Selepas lebih dua bulan acara sukan dihentikan dan selepas beberapa minggu perbincangan menyeluruh bersama pakar perubatan dan profesional dalam badan sukan, saya di sini berbesar hati untuk mengumumkan bahawa kerajaan sudah mengeluarkan panduan membenarkan sukan kompetitif disambung semula tanpa kehadiran penonton bermula paling awal hari ini.

“Bola sepak, tenis, lumba kuda, Formula Satu (F1), kriket, golf, ragbi, snuker dan lain-lain semuanya bersedia untuk kembali ke kaca televisyen dalam masa terdekat,” kata Dowden dalam sidang media.-AFP

See author's posts


PUISI

PUISI ini disiarkan seperti mana yang diterima daripada penulis tanpa disunting dan diubah suai. Ulasan atau bimbingan untuk puisi ini akan disiarkan pada keluaran yang akan datang.

Bicara terpakuAksara juga bekuHati mengaduHiba bersyahduLalu mulut berkalung keluDigigit ketat oleh bisu.

Aku diheret piluDikurung dalam senduMemeluk larian waktuDengan dakapan sebuSaat pujukku dibiar laluKau tutup dengar dari rayuWalau maafku bertaluKalbu kau kubu saljuDingin membatu.

Sungguh,Diammu menyiksa rindu!

Siti Hajar Ahmad,Saujana Indah, Kuching.

9 malam,Tangisannya kian rancak,Air matanya bukan jatuh satu-satu lagi,Air matanya kian berderai,Semakin lebat,Esakannya semakin kuat,Tak terbendung.

Tempiasnya membasah membandaidinding,Ditambah angin sekali-sekalamemberinya kekuatan,Lalu tangisannya kian meliar,Mengisi kosong malam yang kesejukan.

Bumi hentikan tangismu,Hentikan esakanmu,Buang deritamu,Dan bawa derita kami menjauh di malamgelita suram.

Bumi,Beradulah di pangkuan lena bahagia,Biar tangis dan esakanmu,Pupus tanpa menjentik rasa takut cemasanak manusia!

Tini Anak NumpangKota Samarahan, Sarawak

Demikianlah disaksikansebuah petaka di rimba pusakamaruah alam dijarah serakaholeh yang berakal.

Tiada timbang tarademi memacak kemegahanlantas, ekosistem diasak semahunyaruang kehidupan satwa dikeruksedalamnya.

Lihatlah kembalipanorama berlatarkan runtuhan bentaladipayungi awanan kelamseakan melangit amarahmenyanggah perilaku tak bermaruah.Mengertikah?

Alam ini saling melengkapimenghijau dalam rimbunankesejahteraanandai akar kemanusiaan itu rapuh, lenyaplahrimba kelestarian.

Kepada yang berakalkewarasan biar bertunjang imanusahlah bersandar di banir mimpimengharap ihsan alamjika tanganmasih mengundang kemudaratan.

Mohammad Jazuli bin Madenan @ AssemanKampung Lubuk Punggur, Simunjan

See author's posts


SOP perlu dipatuhi di taman rekreasi

KUCHING: Bandar raya ini yang berada dalam Perintah Kawalan Pergerakan Bersyarat (PKPB) sehingga 7 Jun dengan makan dan minum di dalam kedai dilarang, tetapi ada juga yang ke taman rekreasi untuk bersenam bagi mendapat udara segar serta tidak untuk memakai pelitup mulut dan hidung.

Perkara ini telah mendapat perhatian Datuk Bandar Majlis Bandaraya Kuching Selatan (MBKS), Datuk Wee Hong Seng bahawa terdapat segelintir daripada mereka ini yang berkumpul selepas bersenam dan bersenam bersama sambil berbual.

Apabila dihubungi, Wee berkata ini adalah amat berbahaya kerana perbuatan ini mungkin boleh menyebabkan kemunculan satu lagi kluster baharu.

Beliau menasihati mereka yang ingin berbual semasa bersenam supaya mematuhi Prosedur Operasi Standard (SOP)iaitu dengan memaki pelitup mulut dan membuat penjarakan sosial sekurang-kurangnya satu meter.

Wee berkata notis akan diberikan kepada semua taman untuk mengingati orang ramai sambil menambah bahawa sepasukan sukarelawan muda juga akan membuat lawatan ke taman rekreasi  untuk menasihati orang ramai supaya mematuhi SOP.

Pengerusi Majlis Perbandaran Padawan (MPP), Lo Khere Chiang berkata selain dari taman di Bandar Baru Batu Kawah di MJC sini, kawasan MPP mempunyai 10 taman di kawasan perumahan.

Lo berkata Jawatankuasa Pengurusan Bencana Negeri (JPBN) telah mengeluarkan SOP kepada pusat gim dan juga kemudahan-kemudahan sukan yang lain.

Beliau menyeru orang ramai supaya tidak mengambil peluang untuk berkumpul atau berbual di taman dan sebaliknya menggunakan kemudahan ini untuk bersenam sambil mematuhi SOP.

“Tidak ada keperluan untuk berbual selepas bersenam dan adalah lebih selamat untuk balik terus ke rumah selepas itu. Juga tidak perlu untuk bersenam bersama di taman.

“Sekarang ini adalah masa kritikal dan kita semua perlu lebih berhati-hati untuk menjaga kesihatan dan keselamatan masing-masing,” kata Lo.

Beliau memberi amaran bahawa pihak berkuasa sentiasa boleh membuat pemeriksaan mengejut dan menasihati orang ramai supaya mematuhi SOP supaya tidak didenda.

Oleh CONNIE CHIENG

See author's posts


Sarawak perlu lebih ramai doktor, pegawai perubatan

KUCHING: Sarawak memerlukan lebih ramai doktor dan kakitangan perubatan terlatih untuk menyediakan penjagaan perubatan yang berkualiti di kawasan luar bandar.

Premier Sarawak, Datuk Patinggi Tan Sri Abang Johari Tun Openg berkata lebih ramai bakat tempatan dalam bidang perubatan boleh memastikan perkhidmatan perubatan mencukupi dapat disediakan.

Katanya, bagi tujuan itu juga, kerajaan negeri melalui Yayasan Sarawak, akan terus menganugerahkan 40 biasiswa setiap tahun untuk rakyatnya belajar perubatan di Universiti Malaysia Sarawak (Unimas).

“Walaupun ia datang dengan kos yang besar, inisiatif ini perlu diteruskan untuk meningkatkan nisbah doktor dengan jumlah penduduk,” katanya.

Beliau berkata demikian ketika berucap pada sambutan ulang tahun ke-50 Persatuan Perubatan Malaysia (MMA) Sarawak di sebuah hotel tempatan di sini malam tadi.

Abang Johari berkata Sarawak juga memerlukan peruntukan tambahan bagi perbelanjaan penjagaan kesihatan bagi meningkatkan kebolehcapaian penjagaan kesihatan berkualiti terutama di kawasan luar bandar.

Katanya, pada masa ini perbelanjaan penjagaan kesihatan awam negara adalah purata 2.58 peratus daripada Keluaran Dalam Negara Kasar (KDNK).

Katanya, dalam cadangan Kertas Putih Kesihatan baru-baru ini, Kementerian Kesihatan (KKM) memohon peruntukan perbelanjaan kesihatan awam ditingkatkan kepada lima peratus daripada KDNK bagi memastikan Malaysia mempunyai sistem kesihatan awam bertaraf dunia di masa hadapan.

“Untuk mencapai kesaksamaan dalam penjagaan kesihatan, Sarawak perlu mengutamakan pembangunan kemudahan penjagaan kesihatan di kawasan luar bandar.

“Selain kemudahan penyelidikan, kita perlu terus memperkukuh keupayaan penjagaan kesihatan dengan membina infrastruktur sumber manusia negeri ini,” katanya.

Turut hadir dua Timbalan Premier Sarawak iaitu Datuk Amar Douglas Uggah Embas dan Dato Sri Dr Sim Kui Hian serta Timbalan Menteri Tenaga dan Kelestarian Alam Sekitar, Dr Hazland Abang Hipni.

Oleh SHAHRUL QAIZAT

See author's posts


Pusat astronomi untuk dalami ilmu falak

RAIKAN SAMBUTAN ULANG TAHUN KELAHIRAN… Premier Sarawak Datuk Patinggi Tan Sri Abang Johari Tun Openg bersama Puan Sri Datuk Amar Juma’ani Tun Tunku Bujang sempat meraikan sambutan Hari Ulang Tahun Kelahiran Premier Sarawak dengan memotong pulut kuning dalam Majlis Penangguhan Konvensyen Pengurusan Hal Ehwal Islam dan Liqa Mahabbah Jabatan Mufti Se-Malaysia di hotel terkemuka, Kuching, kelmarin. • Foto HERRIEY NAHA

KUCHING: Tiga pusat astronomi di negeri ini bakal menarik minat mereka yang ingin mendalami ilmu falak dan galaksi, selari dengan dasar pendigitalan.

Premier Sarawak Datuk Patinggi Tan Sri Abang Johari Tun Openg berkata ini termasuk rancangan pembinaan pusat astronomi yang akan dibangunkan di kawasan Pantai Damai.

“Kita sudah ada sebuah pusat astronomi di Miri yang siap dibina (Julai tahun lalu) dan sebuah lagi di Bintulu masih dalam pelaksanaan.

“Insya-Allah, kalau rezeki Sarawak bertambah, kita akan ada pusat astronomi di kawasan Pantai Damai yang akan kita bangunkan,” katanya.

Beliau  berkata demikian pada Majlis Penangguhan Liqa’ Mahabbah Jabatan Mufti Se-Malaysia ke-2 di sini, malam kelmarin.

Pusat falak Miri berfungsi sepenuhnya sebagai pusat cerapan dan takwim, pusat penyelidikan dan perkembangan ilmu falak, serta sebagai salah satu sumber pusat pelancongan di Sarawak.

Abang Johari berkata, dalam usaha membina pusat astronomi atau pusat falak, pihaknya sering merujuk kepada Jabatan Mufti Negeri Sarawak termasuk yang bakal dibina di Damai.

Menurutnya, pusat astronomi itu bakal menjadi satu tarikan kepada para belia untuk mempelajari ilmu ilmu cakerawala.

“Orang Islam mesti mempunyai ilmu angkasa.

“Sepatutnya alam cakerawala, ilmunya dikuasai oleh orang Islam dan di Sarawak saya melaksanakan ekonomi digital guna kaedah digital dan digital adalah asas ilmunya,” katanya.

Dalam pada itu, katanya, Kerajaan Sarawak sentiasa mendukung ilmu pendigitalan kepada anak-anak Sarawak menerusi bidang Sains, Teknologi, Kejuruteraan dan Matematik (STEM) yang diterapkan pada masa ini.

“Bidang STEM akan menarik minat belia untuk mendalami ilmu angkasa,” katanya.

Liqa’ Mahabbah ini merupakan kejohanan sukan dwitahunan yang melibatkan semua Jabatan Mufti seluruh negara.

Inisiatif ini dimulakan oleh Jabatan Mufti Perak yang berjaya menganjurkan Liqa yang pertama pada 2019.

Sepatutnya penganjuran oleh Jabatan Mufti Sarawak adalah pada 2021 namun kekangan pandemik menyebabkannya ditangguh ke tahun ini.

Selain itu,  Liqa’ ini adalah wadah jalinan ukhuwah dan kerjasama erat dalam kalangan warga jabatan mufti se-Malaysia di samping membudayakan dan mengamalkan gaya hidup sihat melalui sukan.

Liqa’ kali ini meyaksikan kesemua 14 Jabatan Mufti Se-Malaysia menyertai kejohanan dan berentap dalam 11 acara yang dipertandingkan.

Kali ini, Jabatan Mufti Negeri Sarawak merangkul juara keseluruhan manakala Jabatan Mufti Negeri Selangor tempat kedua dan tempat ketiga dimenangi Jabatan Mufti Negeri Sembilan.

See author's posts


Mickelson lakukan penampilan sirkit senior

Phil Mickelson memberitahu dia akan membuat penampilan di Kejohanan Jelajah PGA pada Isnin selepas terlepas peluang untuk melakukannya di Northern Trust.

Juara major lima kali yang menginjak usia 50 tahun pada Jun lalu masih belum beraksi di Jelajah Kejuaraan, yang sebelum ini dikenali Jelajah Senior.

Dia berkata menerusi Twitter bahawa kegagalan mara pada hujung minggu dan acara kedua minggu depan pada playoff Piala FedEx  memberi peluang terbaik kepadanya.

“Saya sudah beraksi dengan baik dan saya mahu bermain,” catat Mickelson selepas melengkapkan pusingan dua 68 di Northern Trust dekat TPC Boston.

“Saya berharap saya dapat beraksi di Chicago minggu depan dan teruja untuk bermain acara pertama kejuaraan.”

Buat pertama kali dalam karier, Mickelson gagal mara ke pusingan kedua playoff di Jelajah AS.

Mickelson akan beraksi Isnin ini pada Siri Charles Schwab di Ozarks National dekat Ridgedale, Missouri yang akan berlangsung hingga Rabu.

Kejohanan itu akan memberikannya pengalaman pada saingan kompetitif sebelum Terbuka AS bulan depan selepas penangguhan kerana pandemik Covid-19 yang dijadualkan berlangsung di Winged Foot.

Awal tahun ini, Mickelson berkata dia tidak pasti boleh mula beraksi dalam jelajah Kejuaraan tahun ini, selepas memikirkan hanya mampu bersaing di Jelajah PGA.

Mickelson mencatat pelbagai keputusan dalam Jelajah PGA musim ini. Dia menamatkan saingan di tempat ketiga Pebble Beach Pro-Am pada Februari tapi terlepas saingan berikutnya sebelum acara terhenti selama tiga bulan kerana pandemik Covid-19.

Sejak aksi disambung semula dia menamatkan saingan di tempat kedua Kejohanan Golf Dunia Jemputan St Jude, tapi terlepas peluang menempatkan diri dalam kelompok 50 teratas dalam tiga acara.-AFP

See author's posts


78 permohonan pengusaha TASKA diterima

KUCHING: Hanya 20 peratus daripada jumlah keseluruhan pegawai dan anggota Jabatan Bomba dan Penyelamat Malaysia (JBPM) Sarawak dibenarkan untuk mengambil cuti Hari Raya Aidilfitri dan Gawai Dayak, kata pengarahnya, Khirudin Drahman @ Hussaini.

Katanya, pada masa kini terdapat seramai 1,227 pegawai dan anggota yang bertugas di peringkat balai yang terdiri daripada 1,006 petugas sepenuh masa, manakala 221 orang lagi petugas bomba bantuan.

“Pada dasarnya jabatan membenarkan 20 peratus (pegawai mengambil cuti) khasnya di peringkat negeri dan balai bagi memastikan tenaga kerja mencukupi dan pada masa yang sama, memberi giliran kepada pegawai dan anggota untuk mengambil kesempatan bercuti sempena Aidilfitri,” kata semalam.

Menurut Khirudin, pembekuan cuti dibuat dengan mengambil kira keperluan semasa seperti kejadian bencana yang memerlukan jumlah tenaga kerja yang tinggi dan berterusan.

Berhubung program sanitasi awam oleh JBPM Sarawak, beliau berkata, ia masih diteruskan berdasarkan permohonan agensi atau atas arahan pihak Kementerian Kesihatan Malaysia (KKM) dan setakat ini, sebanyak 4,218 premis telah disanitasi sejak 30 Mac lalu di Sarawak. -Bernama

See author's posts


Metodologi Mazhab As- Syafi’I contoh perpaduan masyarakat Sarawak

KUCHING: Berpegang dengan  Mazhab As- Syafi’I tanpa meminggirkan pandangan mazhab lain dalam perkara hukum dapat mengukuhkan perpaduan dan membawa kepada kemajuan masyarakat di Sarawak.

Premier Sarawak, Datuk Patinggi Tan Sri Abang Johari Tun Openg berkata, metodologi Mazhab As- Syafi’I yang bersifat wasatiyyah (sederhana) sangat sesuai dengan keadaan di Sarawak khususnya yang mempunyai masyarakat majmuk berbilang bangsa dan agama.

“Kerajaan di bawah pimpinan saya, sangat mengutamakan perpaduan dan keharmonian dalam beragama di Sarawak tanpa mengetepikan keutamaan dan kesucian Islam.

“Ia merupakan asas yang sangat perlu untuk sesebuah masyarakat bergerak maju ke hadapan,” katanya pada majlis perasmian Seminar Antarabangsa Imam As-Syafi’i di Pusat Konvensyen Borneo Kuching (BCCK), hari ini.

Majlis ini diserikan dengan kehadiran Perdana Menteri, Datuk Seri Anwar Ibrahim.

Mengulas lanjut, Abang Johari berkata, beliau  sangat menyokong penganjuran seminar seumpama ini agar kefahaman dalam beragama dalam kalangan masyarakat dapat ditingkatkan.

“Kalau kita tinjau sejarah Mazhab As- Syafi’i yang telah bertapak di nusantara sejak kedatangan Islam ke nusantara sekitar abad ke-13 Masihi.

Ia kekal relevan sehingga ke hari ini dalam menangani isu-isu hukum yang timbul dalam masyarakat.

“Inilah yang menjadikan pendekatan Mazhab As- Syafi’i ini relevan kerana masyarakat mendapat panduan hukum yang jelas dengan disiplin yang tinggi dan berhikmah,” katanya lagi.

Katanya, setelah 60 tahun merdeka, kini Sarawak sangat berpotensi menjadi negeri maju berpendapatan tinggi menjelang 2030.

“Saya mengajak semua menjaga perpaduan kerana perpecahan disebabkan isu perkauman hanya akan merugikan kita dan mengganggu usaha yang sedang giat kita laksanakan.

“Kita merasa bersyukur kerana Sarawak yang aman dan rakyatnya sentiasa berusaha untuk mengekalkan perpaduan walaupun berlainan agama dan bangsa.

“Kadangkala kita mempunyai perbezaan pendapat tetapi Alhamdullilah sehingga hari ini tidak pernah terjadi perbalahan melibatkan kaum atau agama yang mencetuskan perpecahan masyarakat majmuk di Sarawak. Inilah yang perlu kita jaga bersama,” katanya.

Jelasnya lagi, amat penting agar semua rakyat di negeri ini memahami agama dengan saluran yang betul dan tepat.

“Peranan ini telah kita galaskan di bahu Jabatan Mufti Sarawak dan agensi-agensi terlibat dalam mengurus hal ehwal Islam di Sarawak.

“Melalui seminar ini juga saya berharap agar segala perkongsian ilmu dapat meningkatkan kefahaman kita dalam melaksanakan hidup beragama dengan lebih baik dan harmoni,” katanya.

Oleh NUR AIN OTSMAN

See author's posts


Trass Merah buktikan keunggulan

KAMI JUARA… Pasukan Trass Merah dan PMRS Politeknik Metro Betong masing-masing mengungguli kategori lelaki dan wanita Pertandingan Tarik Tali Gawai Dayak Bahagian Betong.

PASUKAN Trass Merah membuktikan keunggulan apabila muncul sebagai juara Pertandingan Tarik Tali Gawai Dayak Bahagian Betong bagi kategori lelaki bertempat di Politeknik Metro, dekat sini semalam.

Trass Merah dalam aksi pertandingan akhir tersebut berjaya menundukkan pasukan Felcra B dalam pertarungan yang penuh dramatik itu.

Kejayaan bergelar juara itu sekali gus membolehkan pasukan Trass Merah membawa membawa pulang wang tunai RM400 beserta piala dan hamper.

Pasukan Felcra B pula yang muncul naib juara membawa pulang RM300 juga beserta piala dan hamper. Manakala Tempat ketiga menjadi milik pasukan Felcra A dan sekali gus membawa pulang wang tunai sebanyak RM200, piala dan hamper.

Lima pasukan yang gagal melayakkan diri ke pusingan akhir masing-masing memperolehi hadiah saguhati sebanyak RM50 dan hamper.

Sementara itu, bagi kategori wanita pula, pasukan PMRS Politeknik Metro Betong berjaya muncul juara selepas menundukkan pasukan Rawak Local dalam aksi akhir itu semalam.

Kejuaraan itu membolehkan PMRS Politeknik Metro Betong membawa membawa pulang wang tunai RM400 beserta piala dan hamper, manakala pasukan Rawak Local yang berada ditempat kedua membawa pulang RM300 juga beserta piala dan hamper.

Manakala tempat ketiga menjadi milik pasukan Tebilang Wanita dan sekaligus membawa pulang wang tunai sebanyak RM200, piala dan hamper.

Dalam pada itu, Pertandingan Tarik Tali Gawai Dayak Bahagian Betong 2022 yang dianjurkan oleh Bomba dan Penyelamat Betong itu telah disertai sebanyak tujuh pasukan lelaki dan tiga pasukan wanita.

Kesemua hadiah kepada pemenang telah disampaikan oleh Setiausaha Politik Kepada Premier Sarawak, Dr. Richard Rapu.

Turut hadir Pengerusi Induk Sambutan Gawai Peringkat Bahagian Betong 2022, Ujai Sambau dan Pengerusi Pertandingan Tarik Tali Sempena Karnival Gawai Peringkat Bahagian Betong 2022, PBK I Henry Jugah.

Oleh ADI SAFARMAN

See author's posts


Empat perkara dalam MA63 tidak boleh dirunding

KUCHING: Empat perkara yang ditetapkan mengikut negeri sebagai hak di bawah Perjanjian Malaysia 1963 (MA63) dan Perlembagaan Persekutuan ditekankan sebagai perkara yang tidak boleh dirunding.

Menurut Ketua Menteri, Datuk Patinggi Abang Johari Tun Openg, beliau menekankan mengenai pendirian kukuh Kerajaan Sarawak mengenai empat perkara yang tidak dapat dirunding.

“Dalam rundingan yang sedang berlangsung antara Kerajaan Persekutuan dan Kerajaan Negeri, saya ingin menekankan mengenai pendirian kukuh Kerajaan Sarawak mengenai empat perkara ini tidak dapat dirunding.

“Empat perkara yang tidak dapat dirunding ialah hak imigresen negeri, hak Negari untuk kuasa percukaian seperti pengenaan Cukai Jualan Negeri, cukai pelabuhan, dan undang-undang negeri lain, perlindungan hak Negara di dalam Rak Continental, dan kedaulatan negari atas kawasan laut dan kawasan tanah,” jelasnya.

Kenyataan tersebut dikeluarkan oleh beliau dalam ucapannya semasa Mesyuarat pertama Majlis Khas MA63 melalui sidang video yang dipengerusikan oleh Perdana Menteri, Tan Sri Muhyiddin Yassin, semalam.

Tambah beliau, perkara-perkara tersebut tidak akan dibuka untuk rundingan.

Turut hadir Setiausaha Kerajaan Negeri, Datuk Amar Jaul Samion, Menteri Muda Perundangan, Hubungan Negeri-Persekutuan, Datuk Hajah Sharifah Hasidah Sayeed Aman Ghazali dan Pemangku Peguam Negara, Saferi Ali.

Oleh RYNNA SHA’ERRA MINDEW

See author's posts


Bawa keputusan PRU di mahkamah jika ada unsur korup- Fadillah

PUTRAJAYA: Bawa dan pertikaikan keputusan pilihan raya di mahkamah jika terdapat bukti wujudnya amalan korupsi, kata Timbalan Perdana Menteri Datuk Seri Fadillah Yusof.

Beliau yang juga Menteri Perladangan dan Komoditi berkata mahkamah adalah tempat yang paling sesuai bagi menentukan isu itu jika ada pihak yang tidak berpuas hati, terutama berhubung keputusan Pilihan Raya Umum ke-15 (PRU15) lepas.

“Jika tidak puas hati buktikan keputusan pilihan raya tersebut patut dibatalkan di mahkamah disebabkan ada amalan rasuah,” katanya pada sidang media selepas menghadiri Majlis Amanat Tahun Baharu Kementerian Perladangan dan Komoditi di sini hari ini.

Bekas Perdana Menteri Tun Dr Mahathir Mohamad baru-baru ini menerusi hantaran di laman Twitter mendakwa PRU15 adalah yang paling korup dan mendakwa rasuah diberikan secara terbuka sebelum mengundi.

Fadillah yang juga Naib Presiden Kanan Parti Pesaka Bumiputera Bersatu Sarawak (PBB) berkata sesiapa sahaja boleh membuat dakwaan tanpa mengemukakan sebarang bukti.

“Kita ada banyak agensi bertanggungjawab untuk mengurus perkara sedemikian dan biarlah agensi berkenaan laksana tugas dan peranan mereka. Kalau terbukti mereka boleh failkan di mahkamah,” katanya.- Bernama.

See author's posts


5,528 projek pembinaan belum beroperasi

KUCHING: Terdapat lima cabaran utama dihadapi kontraktor yang menyebabkan sebanyak 5,528 atau 72 peratus projek pembinaan masih belum beroperasi di seluruh Negara.

Menteri Kanan – Kerja Raya Dato’ Sri Fadillah Yusof berkata, lima cabaran utama itu adalah menunggu keadaan lebih stabil, kos ujian dan peralatan perlindungan diri (PPE ) berkaitan pencegahan Covid-19, pematuhan Prosedur Operasi Standard (SOP) Majlis Keselematan Negara (MKN), isu pekerja  dan kekeliruan mengenai SOP.

“Maklumat ini diperolehi Lembaga Industri Pembinaan Malaysia (CIDB) dalam satu kaji selidik bagi mendapatkan sebab masih banyak tapak pembinaan masih belum beroperasi,” katanya dalam kenyataan, semalam.

Beliau berkata, CIDB telah menjalankan pemeriksaan ke atas 7699 tapak pembinaan di seluruh negara dari 20 April sehingga 14 Jun 2020, dan daripada jumlah tersebut, 5528 (72 peratus) projek pembinaan masih belum beroperasi, berbanding 2171 (28 peratus) yang telah beroperasi.

“Daripada jumlah tapak pembinaan yang beroperasi, 1784 (82 peratus) didapati mematuhi Prosedur Operasi Standard (SOP) Majlis Keselamatan Negara (MKN), manakala 370 (17 peratus) tidak patuh dan diberi amaran dan 17 (1 peratus) tidak patuh dan diarahkan tutup tapak,” katanya.

Beliau berkata, Kementerian Kerja Raya (KKR) menggesa semua peneraju industri pembinaan supaya bersedia untuk melaksanakan norma baharu yang ditetapkan dalam pelaksanaan projek, selaras dengan Perintah Kawalan Pergerakan Pemulihan (PKPP).

“Pelaksanaan amalan norma baharu ini haruslah dilaksanakan secara berterusan dan mengikut SOP yang ditetapkan agar industri pembinaan ini kekal selamat dan berdaya saing sehingga ke pasca Covid-19.

“Cabaran yang paling utama di dalam norma baharu di tapak pembinaan adalah memastikan keselamatan dan kesihatan diberi penekanan serta kebergantungan kepada tenaga kerja asing dapat dikurangkan melalui penggunaan teknologi terkini termasuk Sistem Binaan Berindustri (IBS) dan Building Information Modelling (BIM),” ujarnya.

Tegasnya, peneraju industri tidak boleh mengambil sikap ‘tunggu dan lihat’ dan menangguhkan operasi, sebaliknya perlu bersiap-sedia menyahut cabaran menggarap norma baharu dan meneruskan pelaksanaan projek yang tertangguh.

“Kerajaan telahpun memperkenalkan beberapa insentif kepada golongan kontraktor bagi mengurangkan impak Perintah Kawalan Pergerakan (PKP) Covid-19 yang dihadapi oleh industri pembinaan melalui Pelan Jana Semula Ekonomi Negara (PENJANA) yang diumumkan baru-baru ini.

“Insentif ini perlu dimanfaatkan bagi mempertingkatkan pengetahuan, kemahiran dan kesediaan di dalam teknologi yang mampu meningkatkan tahap produktiviti sesuatu projek, seperti IBS dan BIM,” jelasnya.

Beliau menambah peneraju industri perlu bermula dari sekarang untuk mempertingkatkan pengetahuan dan kemahiran mereka terutamanya dalam menggarap norma dan juga teknologi baharu di dalam melaksanakan projek pembinaan yang berskala besar, mahupun yang kecil dan sederhana.

Oleh Zarina Abdullah

See author's posts


Emir Kuwait jalani pembedahan

ISTANBUL: Emir Kuwait, Sheikh Sabah Al-Ahmad Al-Jaber Al-Sabah, 91, berlepas ke Amerika Syarikat (AS) untuk mendapatkan rawatan perubatan, lapor Agensi Berita Anadolu, memetik agensi berita rasmi KUNA pada Khamis.

Beliau selamat menjalani pembedahan pada Ahad, sehari selepas dimasukkan ke hospital.

Mahkamah Diraja berkata Putera Mahkota Sheikh Nawaf Al-Ahmad Al-Jaber Al-Sabah akan memangku tugas beliau untuk sementara waktu.

Oktober lalu, Sheikh Sabah, yang memerintah Kuwait sejak 2006, pernah ke AS juga untuk menjalani pemeriksaan perubatan.- Bernama

See author's posts


Covid-19: Thailand catat dua kes baharu

BANGKOK: Sepanjang tempoh 24 jam lepas, Thailand telah mencatatkan dua kes baharu Covid-19 membabitkan warga asing termasuk seorang pemain bola sepak Serbia berusia 29 tahun yang tiba di negara itu dengan penerbangan sewa khas pada 19 Julai.Menurut kenyataan Pusat Pentadbiran Situasi Covid-19 (CCSA), seorang lagi ialah warga Finland berusia 41 tahun yang tiba dari Denmark pada 27 Julai dan telah menjalani kuarantin wajib di sebuah kemudahan negara di Bangkok.

Memandangkan kedua-dua kes baharu itu membabitkan warga asing, Thailand mengekalkan rekod bersih sifar jangkitan tempatan pada hari ke-68.Negara itu turut mencatatkan sifar kematian dalam tempoh 24 jam lepas.

Setakat ini, Thailand telah mencatatkan sejumlah 3,312 kes Covid-19 dengan 58 kematian. Sejumlah 3,315 orang yang dijangkiti telah pulih dan didiscaj dari hospital manakala 119 masih menerima rawatan.Sementara itu, penganjur konsert luk-thung (muzik tradisional Thailand) di sebuah pesta amal dalam daerah Cha-uat dalam Nakhon Si Thammarat telah didakwa selepas peminat yang hadir tidak mengendahkan langkah-langkah keselamatan seperti memakai pelitup muka dan mengamalkan penjarakan fizikal.Ketua Polis Daerah Cha-uat Kolonel Thien Barnthip berkata penganjur, Paisant Vettayayong telah didakwa melanggar perintah darurat kerana gagal mengamalkan penjarakan fizikal dan memakai pelitup muka.Bangkok Post melaporkan bahawa Paisant telah mengaku bersalah dan telah didakwa.Perintah darurat itu telah melarang perhimpunan besar-besaran bagi mengekang penularan pandemik Covid-19.Mereka yang melanggarnya berdepan hukuman maksimum penjara dua tahun dan denda 40,000 baht.Foto yang dimuat naik di media sosial menunjukkan konsert Janey Daimodthasodchuen yang penuh sesak di Pesta Amal Palang Merah di daerah Cha-uat pada Sabtu malam telah mencetuskan kemarahan orang ramai.- Bernama

See author's posts


SPM 2022: Calon tak layak dapat sijil boleh ambil semula peperiksaan subjek gagal

TUMPAT: Menteri Pendidikan Fadhlina Sidek meminta calon Sijil Pelajaran Malaysia (SPM) 2022 yang tidak layak mendapat sijil supaya mengambil semula peperiksaan bagi subjek yang gagal untuk memperbaiki keputusan mereka.

Beliau berkata, calon yang gagal mendapat sijil tidak perlu bimbang kerana boleh mengambil semula peperiksaan pada bila-bila masa.

“Jangan bimbang kalau tak layak, boleh ambil SPM ulangan pada bila-bila masa. Jadi jangan nak noktahkan kegagalan di situ dan yang tidak layak dibesar-besarkan.

“SPM ini ada ulangan dan mereka boleh ambil untuk baiki sijil mereka,” katanya.

Beliau berkata demikian ketika diminta mengulas mengenai masa depan calon yang tidak layak mendapat sijil SPM 2022 yang diumumkan baru-baru ini.

Mengulas lanjut, Fadhlina berkata secara keseluruhan keputusan SPM 2022 merekodkan peningkatan apabila jumlah layak dapat sijil meningkat kepada 91.6 peratus.

“Peratus layak dapat sijil itu adalah yang terbaik dan buat julung kalinya melebihi 90 peratus. Cuma 8.4 peratus yang tak layak dapat sijil,” katanya.

Dalam pada itu, Fadhlina berkata Kementerian Pendidikan (KPM) sedang meneliti laporan penuh dan akan berkongsi angka sebenar ketidakhadiran pelajar ketika peperiksaan SPM 2022.

“Sedang diperincikan sebab ramai nak tahu kenapa mereka tak hadir.

“Sebab setiap negeri tak sama alasan. Kita nak pergi lebih terperinci lagi tentang ini mengikut isu-isu di setiap negeri,” katanya. – Bernama

See author's posts


Suu Kyi disabit kesalahan rasuah

DEMONSTRASI… Gambar bertarikh 2 Mac 2021 menunjukkan penunjuk perasaan memegang poster memaparkan pemimpin awam yang ditahan Aung San Suu Kyi semasa demonstrasi menentang rampasan kuasa tentera di Yangon, Myanmar. • Foto AFP

YANGON: Mahkamah Junta Myanmar mendapati pemimpin awam yang digulingkan Aung San Suu Kyi bersalah atas kesalahan rasuah dan menjatuhkan hukuman penjara lima tahun kepadanya, kata sumber yang mengetahui perkara itu semalam.

Sejak rampasan kuasa tentera menggulingkan kerajaannya pada Februari tahun lalu, menjerumuskan negara ke dalam pergolakan, Suu Kyi berdepan dengan pelbagai kes jenayah yang boleh menyebabkan dia dipenjarakan selama beberapa dekad.

Dalam kes terbaru, pemenang Hadiah Nobel itu yang berada dalam tahanan tentera sejak malam rampasan kuasa dan dituduh menerima rasuah wang tunai AS$600,000 dan jongkong emas.

Selepas dua hari penangguhan, Mahkamah Khas di ibu negara yang dibina tentera Naypyidaw menjatuhkan keputusan dan hukumannya pada 9.30 pagi, kata sumber itu.

Selain itu, Suu Kyi, 76, masih menghadapi pelbagai pertuduhan jenayah lain, termasuk melanggar Akta Rahsia Rasmi, rasuah dan penipuan pilihan raya dan boleh dipenjarakan selama lebih 100 tahun jika sabit kesalahan atas semua tuduhan.

Terdahulu, Suu Kyi juga dijatuhkan hukuman penjara enam tahun kerana menghasut terhadap tentera, melanggar peraturan Covid-19 dan melanggar undang-undang telekomunikasi walaupun dia akan kekal di bawah tahanan rumah sementara dia melawan tuduhan lain.

Dalam pada itu, wartawan dihalang daripada menghadiri perbicaraan mahkamah dan peguam Suu Kyi juga dilarang bercakap kepada media.

Menurut kumpulan pemantau tempatan, lebih 1,700 orang terbunuh dan lebih 13,000 ditangkap dalam tindakan keras terhadap perbezaan pendapat sejak rampasan kuasa, AFP

See author's posts


Bill Stepien dilantik pengurus baharu kempen AS

WASHINGTON: Presiden Donald Trump mengumumkan Bill Stepien sebagai pengurus baharu kempen dan bukannya Brad Pascale, kira-kira tiga bulan setengah sebelum pilihan raya presiden berlangsung, lapor agensi berita Sputnik.

“Saya dengan senang hati mengumumkan Bill Stepien dilantik sebagai Pengurus Kempen Trump. Brad Parscale, yang telah lama bersama saya dan memimpin strategi digital dan data kami yang luar biasa, akan tetap memegang peranan itu, selain menjadi penasihat kanan,”  tulis Trump di laman Facebooknya pada lewat hari Rabu.

Presiden Amerika Syarikat (AS) itu percaya pasukannya akan berjaya sekali lagi melakar kemenangan sama seperti kempen pilihan raya pada 2016.

“Kedua-duanya terlibat sepenuhnya dalam kemenangan bersejarah kami pada 2016, dan saya berharap dapat memperoleh kemenangan yang besar untuk kali kedua. Ia semestinya jauh lebih mudah kerana berdasarkan tinjauan jumlah kami meningkat dengan pantas, ekonomi semakin baik, vaksin dan terapi tidak lama lagi akan ditemui, dan rakyat Amerika mahukan jalan dan komuniti yang selamat!,” tambah Trump.

Menurut laporan media Politico, Stepien – yang rapat dengan menantu Trump dan Penasihat Kanan Presiden Jared Kushner – menyertai kempen presiden pada 2016.  Pada 2017, beliau menjadi pengarah politik Rumah Putih, manakala baru-baru ini memegang jawatan Timbalan Pengurus Kempen.

Pilihan raya presiden AS dijadualkan pada 3 November.- Bernama

See author's posts


Gaji punca Gibson tarik diri

PAKAR lontaran jarak jauh Sarawak United III (Piala Presiden 2020), Gibson Billy memberitahu, masalah tunggakan gaji yang masih belum dilunas sehingga ke hari ini punca beliau enggan menyertai skuad Sukma 2020.

Anak jati kelahiran Kampung Lunying, Sebuyau itu yang menzahirkan rasa kecewa dengan musibah menimpa dirinya.

Dalam keadaan berbeza rakan-rakan yang lain sudah menerima gaji untuk bulan terakhir (bulan Mei) daripada Persatuan Bola Sepak Sarawak (FAS).

“Agak terkilan kerana gaji saya untuk bulan Mei masih belum dilunaskan sehingga ke hari ini. Sedangkan gaji rakan-rakan lain semuanya sudahpun dibayar,” ujar Gibson ketika dihubungi semalam.

Katanya, beliau hairan mengapa masalah ‘terlepas pandang’ ini boleh berlaku sedangkan namanya berada dalam pasukan untuk Sukma 2020.

“Sebagai tuan punya badan…memang saya tidak dapat fokus jika masalah ini tidak diselesaikan.

“Dan keputusan untuk menarik diri dari pasukan Sukma 2020 adalah jalan terbaik,” tambah Gibson lagi.

Katanya, beliau akan cuba menghubungi pegawai badan induk berkenaan bagi mengetahui status berhubung permasalahan yang membelenggu dirinya ketika ini.

“Harap segalanya akan dapat diselesaikan dengan secepat mungkin dalam tempoh terdekat,” tegas Gibson yang turut menyatakan gaji bulanan beliau sebagai mana termaktub dalam kontrak sebelum ini ialah RM2,500.

Oleh Faizal Bujang

See author's posts


Kong hilang ditarik Sang Bedal

LINGGA: ‘Tolong aku Saji, Tolong aku’, sebanyak tiga kali yang mampu diraungkan oleh Kong Gindi, 47, sebelum hilang ditarik oleh sang bedal ke dasar Sungai Seduku, dalam satu kejadian serangan buaya di Rumah Panjang Tuntun, di sini pagi semalam.

Sewaktu kejadian, mangsa bersama seorang rakannya, Saji Thomas, 52, ketika sedang memeriksa dan mencuci perahu sekitar 9.30 pagi.

Menurut Saji yang menceritakan perkara itu, kejadian tersebut dianggarkan berlaku sekitar 9.30 pagi ketika kedua-dua mereka itu sedang memeriksa dan mencuci perahu.

“Kami berdua yang turun ke jeti sekitar 9.15 pagi, iaitu kira-kira 50 meter dari rumah panjang untuk mencuci perahu yang berada di tebing Sungai Seduku semasa air pasang.

“Saya pada masa itu bersama-sama berada di dalam air sungai ketika mencuci perahu tetapi kedudukan saya berada di kiri perahu manakala Kong di sebelah kanan perahu.

“Semasa kami sedang asyik mencuci perahu, saya terkejut melihat mangsa (Kong) telah disambar di bahagian kaki oleh seekor buaya yang amat besar.

“Beliau sempat meminta pertolongan daripada saya sebelum hilang diheret buaya ke dasar sungai,” tambah beliau.

Kedua-dua mereka berasal dari Rumah Panjang Seduku Ili.

Menurut Saji, jarak beliau dengan mangsa semasa kejadian hanya sejauh lima kaki, dan kejadian itu menurut beliau terlalu pantas menyebabkan beliau tidak dapat membantu rakannya itu diserang sang bedal.

“Pada masa itu juga, saya yang berada di sebelah kiri perahu tidak dapat berbuat apa-apa kerana kejadian malang itu berlaku terlalu pantas sehingga saya tidak dapat menyelamatkan Kong,” kata beliau.

Beliau selepas itu bertindak untuk memaklumkan kejadian itu kepada penghuni rumah panjang untuk melancarkan gerakan mencari Kong yang telah diheret buaya ke dasar sungai.

Dalam pada itu, Ketua Balai Bomba dan Penyelamat (BBP) Sri Aman, PPgB William Baheng berkata, pihaknya menerima panggilan sekitar 10.19 pagi.

“Sebaik sahaja menerima panggilan daripada penduduk, BBP Sri Aman bersama lima bomba bergegas ke lokasi kejadian iaitu di Sungai Seduku dekat Rumah Panjang Tuntun,” katanya.

Beliau berkata, sebaik menerima laporan daripada penduduk kampung, anggota bomba, polis serta penduduk kampung melancarkan gerakan mencari dan menyelamat mangsa.

“Bomba turut dihubungi bagi membantu gerakan mencari dan menyelamat tetapi sehingga lewat petang, mangsa masih belum ditemui.

“Berdasarkan keterangan rakannya, mangsa disambar buaya ketika sedang memeriksa dan mencuci perahu di sungai itu.

“Pencarian masih dijalankan di kawasan berdekatan lokasi mangsa dikatakan disambar buaya berkenaan,” ujarnya.

Oleh Adi Safarman

See author's posts


Abang Jo terima kunjungan Pengarah Pendidikan baharu

KUCHING: Ketua Menteri, Datuk Patinggi Abang Johari Tun Openg menerima kunjungan hormat Pengarah Pendidikan Sarawak yang baharu, Abang Mat Ali Abang Masagus di pejabatnya, Wisma Bapa Malaysia Petra Jaya semalam.

Kunjungan hormat itu bertujuan memperkenalkan Pengarah Pendidikan Sarawak yang baharu, Abang Mat Ali Abang Masagus yang mula bertugas Mei lepas.

Pengarah Pendidikan Negeri Sarawak sebelum ini, Dr AzharAhmad bertukar ke Bahagian Perancangan dan Penyelidikan Dasar Pendidikan, (BPPDP) Kementerian Pendidikan Malaysia di Putrajaya, setelah berkhidmat selama setahun setengah di Sarawak sejak 2018.

Turut mengiringi Abang Mat adalah Menteri Pendidikan, Sains dan Penyelidikan Teknologi Sarawak, Datuk Michael Manyin Jawong dan Timbalan Pengarah Sektor Pengurusan Sekolah Jabatan Pendidikan Sarawak, Omar Mahli.

See author's posts


Pelan Pemulihan Negara perlu sokongan padu

KUCHING: Strategi Pelan Pemulihan Negara adalah pendekatan terbaik ke arah membawa keluar negara daripada krisis pandemik Covid-19.

Menteri Kanan Kerja Raya, Datuk Seri Fadillah Yusof berkata, melindungi nyawa dan memastikan kelangsungan hidup rakyat menjadi keutamaan kerajaan dalam melaksanakan strategi ini, yang seperti ditegaskan Perdana Menteri Tan Sri Muhyiddin Yassin Selasa lalu.

Katanya, strategi itu dirangka berdasarkan data dan sains serta indikator tertentu.

“Justeru adalah penting untuk seluruh lapisan masyarakat berganding bahu dan memberi sokongan padu bagi menjayakan pelan yang diumumkan Perdana Menteri, Tan Sri Muhyiddin Yassin ini, demi memastikan kemenangan bersama dicapai dalam membawa keluar negara daripada krisis pandemik yang sudah lebih setahun melanda negara.

“Kita sendiri telah nampak tanda-tanda penurunan jangkitan sejak PKP 3.0 dilaksanakan, namun kita semua tidak harus sama sekali lalai, sebaliknya perlu terus mematuhi sepenuhnya Prosedur Operasi Standard (SOP) ditetapkan,” katanya menerusi satu kenyataan semalam.

Sehubungan itu, Fadillah menyarankan mereka yang belum mendaftar untuk suntikan vaksin, daftarlah segera .

“Bagi yang belum mendaftar untuk suntikan vaksin, daftarlah segera . Dengar kadar vaksinasi telah mencecah 197,963 dos semalam (14 Jun) dan akan dipertingkatkan hingga lebih 300,000 dos sehari serta peningkatan bekalan vaksin sebanyak 16 juta dos pada hujung Julai ini, imuniti kelompok akan dapat kita dipercepatkan, sekaligus menjayakan pelan ini.

“Marilah kita bersama-sama berganding bahu dan memberi komitmen padu demi menjayakan Pelan Pemulihan Negara,” katanya lagi.

Oleh JEAKQLEYN YACHO

See author's posts


SRS bantu polis kekang jenayah

SIMANGGANG: Penduduk harus berasa bangga jika dapat menyertai Skim Rondaan Sukarela yang ditubuhkan di bawah Kawasan Rukun Tetangga (KRT) dalam penempatan mereka sendiri.

Ini kerana SRS boleh dianggap sebagai pasukan barisan hadapan yang berjuang memastikan harta benda penduduk dan keselamatan kediaman penduduk di penempatan mereka terlindung dari masa ke semasa.

“SRS menerusi operasi rondaannya pada waktu malam mungkin tidak mampu mengekang kegiatan jenayah seperti pecah rumah atau kecurian di dalam penempatan mereka sendiri sehingga ke tahap 100 peratus.

“Bagaimanapun kehadiran SRS akan menyebabkan penjenayah berasa gerun dan berfikir dua kali jika hendak melakukan kegiatan mereka di sesebuah penempatan itu kelak,” kata Ketua Peronda SRS Zon 1 Kampung Muhibbah, Ramli Abu Sera.

Selain itu beliau juga menyarankan KRT di taman perumahan atau kampung berdekatan dalam bandar ini untuk bertindak menubuhkan SRS jika mereka masih belum berbuat demikian.

Katanya tindakan bukan sahaja dapat mengurangkan risiko jenayah di penempatan mereka malah dapat mengurangkan beban anggota polis dalam melakukan rondaan keselamatan di sekitar kediaman mereka kelak.

“Jangan ambil tindakan sendiri jika (SRS) berjaya menangkap individu atau kumpulan yang sedang melakukan aktiviti jenayah dalam penempatan kita.

“Sebaliknya serahlah penjenayah tersebut kepada polis untuk tindakan lanjut. Dengan berbuat demikian maka SRS bukan sahaja dapat berbakti kepada penduduk malah turut membantu pihak polis menurunkan kadar jenayah di sini dari masa ke semasa,” katanya.

Terdahulu SRS Zon 1 Kampung Muhibbah menerusi 14 anggotanya telah melakukan Program Lan Meronda di sekitar zon tengah dan selatan penempatan mereka bersempena dengan Sambutan Hari Kebangsaan ke-63 lepas.

Turut sama menyertai program tersebut adalah Pegawai Perpaduan Negara dan Integrasi Nasional Bahagian Sri Aman, Ahmad Noorkamal Abdul Malik, Penolong Pegawainya, Suzie Masin dan Pengerusi KRT Zon 1 Kampung Muhibbah, Latipah Mantali.

Oleh Valentine Ngumbang

See author's posts


Wanita rugi RM89,560 terpedaya tawaran kerja menerusi WhatsApp

KUANTAN: Seorang wanita mendakwa kerugian RM89,560 selepas terperdaya dengan tawaran pekerjaan secara dalam talian menerusi aplikasi WhatsApp, minggu lepas.

Ketua Polis Pahang Datuk Seri Ramli Mohamed Yoosuf berkata mangsa yang berusia 34 tahun mendakwa menerima tawaran itu pada 4 Februari lepas, yang memerlukannya untuk mengikuti dan memberi tanda ‘like’ di akaun Instagram.

“Mangsa mendakwa ditawarkan komisyen RM5 bagi setiap akaun yang diikuti dan telah menerima keuntungan RM590 daripada suspek yang dimasukkan ke akaun peribadinya.

“Jumlah itu menyebabkan mangsa semakin tertarik sehingga dia mengeluarkan wang simpanan dan meminjam daripada ahli keluarga bagi mendapatkan lebih banyak tugasan,” katanya menerusi kenyataan di sini, semalam.

Ramli berkata secara keseluruhan, mangsa telah membuat 10 transaksi pemindahan wang ke tujuh akaun diberikan suspek sebelum menyedari dirinya ditipu kerana tidak lagi menerima pautan untuk meneruskan ‘kerja’ itu.

Sehubungan itu, mangsa membuat laporan di Ibu Pejabat Polis Daerah (IPD) Kuantan semalam.

Ramli menasihatkan orang awam untuk tidak mudah terpedaya dengan tawaran kerja menerusi media sosial dan membuat semakan terhadap latar belakang syarikat atau pihak yang menawarkan kerja itu supaya tidak menjadi mangsa penipuan. – Bernama

See author's posts


Smart Reader anjur pengucapan awam

KUCHING: Penyedia program prasekolah, Smart Reader Worldwide Sdn. Bhd mengadakan pertandingan pengucapan awam atas talian untuk pelajarnya di seluruh negara.

Pertandingan ini dijalankan bersempena dengan Hari Kanak-Kanak Sedunia 2020 baru-baru ini dengan tema ‘Diriku, Harapanku, Masa Depanku,’ yang memberi peluang kepada pelajar prasekolah berumur 4 hingga 6 tahun untuk mengekspresikan pandangan masa depan mereka secara santai.

Menurut Pengarah Eksekutifnya, Keefe Ong, pertandingan ini mendapat sambutan luar biasa daripada pelajar di seluruh negara dengan 30 penyertaan dalam bentuk video berdurasi 3 minit berjaya disenarai pendek.

“Ia amat mengagumkan apabila melihat dan mendengar kreativiti dan kepintaran anak-anak kecil bercakap dan pada pengamatan yang luas, ia akan memberi inspirasi kepada para pelajar yang akan menjadi pemimpin di masa hadapan.

“Kita mempunya 300 cawangan pusat ini di seluruh Malaysia yang mana semua pelajar diajar untuk menjadi cemerlang bukan sahaja dalam akademik, malah dalam kemahiran yang bukan akademik seperti komunikasi, perkembangan sosial dan emosi,” katanya.

Tambahnya, pertandingan dan aktiviti sebegini akan membolehkan kanak-kanak untuk mempamerkan kebolehan dan mengekspresikan diri dengan yakin selain mendorong mereka untuk berkomunikasi secara aktif.

Pemenang utama pertandingan ini ialah adik Zawir Wafri Zufar Yadi yang berusia enam tahun dari Smart Reader Kids Tabuan Jaya Baru, Kuching yang mempunyai visi untuk bumi yang lebih bersih tanpa pencemaran.

Zawir menetapkan cita-citanya untuk menjadi seorang saintis agar dia dapat menyumbang ke arah pemulihan bumi.

Tadika Smart Reader Kids kini menawarkan potongan sebanyak 30 peratus untuk yuran sekolah selama tiga bulan kepada semua anak-anak barisan hadapan swasta dan kerajaan yang mana ibu bapa juga berpeluang untuk memenangi hadiah dengan nilai keseluruhan lebih dari RM100,000 sempena ulang tahun ke-20.

Peraduan ini terbuka kepada semua ibu bapa dari 1 September 2020 hingga 20 Januari 2021 dengan terma dan syarat.

Maklumat lanjut program Smart Reader Kids, orang  ramai boleh mengunjungi mana-mana pusat di seluruh negara atau boleh hubungi ke talian 082-232555 (Kuching) atau SmartLine di 1300 885 555 atau menerusi laman sesawang di www.smartreader.edu.my atau halaman Facebook dan Instagram di smart reader worldwide.

See author's posts


KURSI ADENAN DITUBUHKAN

KUCHING: Kerajaan Sarawak memperuntukan sebanyak RM2.542 juta dana untuk penubuhan Kerusi Pehin Sri Adenan Satem yang akan berfungsi sebagai hab untuk mengumpul data mengenai warisan budaya dan khazanah daripada pelbagai kumpulan etnik di Sarawak dan Borneo.

Ketua Menteri Datuk Patinggi Abang Johari Tun Openg berkata, Universiti Putra Malaysia (UPM) Kampus Bintulu akan menghasilkan pangkalan data berkaitan etnik Sarawak dalam bidang kebudayaan, kesenian dan warisan.

Menurutnya, universiti juga akan menerajui penyelidikan etnik di Sarawak, khususnya mengenai budaya, bahasa, pemikiran manusia, adat resam, seni dan warisan tradisional.

“Saya percaya pengerusi penyelidikan ini akan berfungsi sebagai hab untuk mengumpul data mengenai warisan budaya dan khazanah daripada pelbagai kumpulan etnik di Sarawak dan Borneo, yang tidak akan ditinggalkan atau dilupakan.

“Saya berharap Pengerusi Pehin Sri Adenan Satem akan memacu usaha penyelidikan dan mempertahankan identiti unik dan kekayaan warisan budaya asli Borneo di peringkat antarabangsa,” katanya.

Beliau berkata demikian pada Majlis Perasmian Persidangan Antarabangsa Sains Sosial & Kemanusiaan (ICOSSH) 2021 kali kedua di Hotel Grand Margherita, semalam.

Pada majlis itu, Abang Johari menyaksikan pertukaran Memorandum Perjanjian (MoA) di antara Universiti Putra Malaysia dengan Kerajaan Negeri Sarawak mengenai Penubuhan Kursi Pehin Sri Adenan Satem.

Menceritakan detik bersama Allahyarham Pehin Sri Adenan Satem, Abang Johari berkata, beliau dan Allahyarham Pehin Sri Adenan Satem berasal dari kampung yang sama yang hanya kira-kira 100 hingga 150 meter di kampung yang sama.

Katanya, Allahyarham Adenan semasa mudanya amat meminati seni, budaya dan muzik.

“Perbezaan umur antara saya dan Allahyarham Adenan saya rasa kira-kira enam hingga tujuh tahun, tetapi abang saya bersama-sama dengan Adenan membentuk satu kumpulan muzik dimana abang saya bermain gitar dan Adenan Elvis Presley Sarawak.

“Sifat Adenan yang kedua ialah dia suka buku, pergi memancing pun beliau akan membaca. Kita tidak pernah melihatnya tanpa buku, beliau mempunyai stok buku dan dia membaca dengan baik.

“Malah sebelum pergi ke Australia beliau banyak menyumbang penulisan dan ideanya. Tempat biasa beliau adalah di arkib muzium dan beliau juga menyumbang artikel kepada Sarawak Gazette dan itu adalah Adenan.

Tambahnya, Allahyarham Adenan juga gemar dengan flora dan fauna beliau sangat bersemangat mengenai Taman Negara.

“Sebut sahaja taman negara , Adenan tahu. Beliau sangat sayangkan Sarawak, sangat sayangkan orang Sarawak. Seperti yang dikatakan oleh beliau “kalau sik ada orang lain jaga Sarawak siapa lagi jaga Sarawak tok, biarlah Sarawak jaga Sarawak”.

“Sebagai penggantinya, saya akan meneruskan legasi beliau terutamanya dari segi seni dan budaya dan itulah sebabnya apabila pihak universiti mendekati saya, saya berkata okey, kerajaan Sarawak memberi RM2.5 juta untuk penyelidikan.

Katanya, beliau harap ia akan berterusan dan generasi muda tahu dari mana latar belakang dan asal usul mereka serta apa yang boleh mereka sumbangkan kepada negeri ini.

Turut hadir, Menteri Pelancongan, Kesenian dan Kebudayaan Sarawak, Dato Sri Abdul Karim Rahman Hamzah, Pengerusi Lembaga Pengarah UPM, Tengku Syarif Laksamana Perlis Dato’ Seri Diraja Syed Razlan Syed Putra Jamalullail, Menteri Muda Pelancongan, Kesenian dan Kebudayaan Sarawak, Datuk Sebastian Ting, Ahli Dewan Undangan Negeri (ADUN) Tanjung Datu, Datuk Amar Jamilah Anu, Naib Canselor UPM, Profesor Ir. Dr. B.T. Hang Tuah Baharudin dan Pengarah UPM Kampus Bintulu, Prof. Madya Dr. Shahrul Razid Sarbini.

Oleh JEAKQLEYN YACHO

See author's posts


556 penduduk Kampung Tebakang jalani ACD

SERIAN: Seramai 556 orang penduduk di Kampung Tebakang Melayu menjalani pengesanan kes secara aktif (ACD) di Dewan Serbaguna kampung tersebut, baru-baru ini.

Kaedah pengesanan adalah terbahagi kepada dua zon iaitu Zon Hulu Tengah Selatan dan Zon Riih.

Bagi penerima yang telah menjalani saringan akan membuat kuarantin kendiri selama 14 hari di rumah masing-masing bermula 24 Mei sehingga 6 Jun.

Ahli Dewan Undangan Negeri (ADUN) Bukit Semuja, John Ilus menasihati semua penduduk kampung tersebut agar sentiasa menjaga kebersihan diri dan mematuhi segala prosedur operasi standard (SOP) yang telah ditetapkan samada berada di rumah mahupun ketika berada di luar rumah.

“Saya amat rasa berpuas hati dengan pihak Pejabat Kesihatan Bahagian Serian dalam menangani kes Covid-19 di kampung Tebakang Melayu,” katanya.

Tambahnya, Jabatan Kebajikan Masyarakat Bahagian Serian juga telah membuka kaunter pengagihan bantuan makanan kering kepada mereka yang telah menjalani ujian saringan Covid-19.

“Kaunter itu akan dibuka dilokasi menjalani ujian dan termasuk di Klinik berdekatan seperti di Klinik Tebakang, Tarat, Tebedu, Balai Ringin dan Siburan,” ujarnya.

Jelasnya, setiap penduduk yang menerima arahan kuarantin akan diberi kupon yang perlu ditebuskan di kaunter Jabatan Kebajikan Masyarakat Bahagian Serian.

Oleh NUR AIN OTSMAN

See author's posts


Nyelai Tang Amat

NANGKAL NYELUTUNG…Engka mayuh anak Iban jeman diatu enda kala meda pun getah nyelutung ti dikereja Iban dulu kelia.

Tusun Ke-18

KENU ku jerita tuai Iban antu kuklir nya bansa antu nyadi ari semengah (roh) orang indu ti parai beranak. Iya suah ngachau orang lelaki, lebih agi lelaki ti kala buya tubuh iya maya iya agi idup di dunya. Maya deka ngachau mensia di dunya tu iya suah nguna lalu masuk  tubuh jelu baka enturun, munsang, landak, tengiling enggau burung. Kala mega iya nguna tubuh orang indu ti agi idup di dunya tu. Kala mega iya ayan sebaka enggau gamal iya empu, maya iya agi idup ba dunya tu.

ANTU KUKLIR

Nama kebuah semengat indu ti udah mati nya deka ngachau mensia? Udah ambis macha cherita tu lagi baru kita nemu. Cherita orang kelia menya, nyentuk ke maya hari diatu pan bisi.

Dulu kelia bisi tiga iku lelaki ti agi bujang sebakih bemalam nangkal getah jelutung dalam kampung jerung. Tiap-tiap pulai lemai, sida meda pemakai enggau ai irup sida tiga endang udah dinahka orang ba geladak tikai langkau sida nya. Gaga mih ati sida tiga sebakih nya. Sida nyangka nya endang ambai sida empu ti datai berapi sereta mela pemakai sida. Lemai ketiga baru bisi utai nyelai nyadi.

“Nya iya…! Sigi nemu-nemu ga aku pebayu sulu kitai tiga, enda betah. Engka amat enda bulaka danji ambai aku, unggal. Kelai iya amat datai lemai tu.”

“Ambai aku pan baka baka nya mih, unggal. Tentu iya bisi enggau sulu nuan nya.”

“Sulu nuan tentu bisi mega, unggal.”

“Au, tentu… ”

Unggal seduai seiku nya enda memunyi, baka ti bisi utai dikira. Iya enda tentu bagak sereta gagit baka seduai dua iku nya.

“Aram makai mih kitai tiga, unggal.”

“Amat ga. Engka sida tiga ambai kita nya belalai, sengaja beduan kitai tiga. Nemu sida mansutka diri lagi, dih.”

Unggal seduai seiku nya tadi tan enda bejaku, tang nitih aja. Sida tiga pan sama duduk ba geladak tikai bemban, lalu berengkah makai. Sida tiga makai sambil gegining enggau ati andal. Sida ngarapka ambai sida ti udah nyedia sereta ngenahka sida makai tadi pansut ari endur sida ti belalai. Seduai dua iku nya majak ngangau.

“Oi…! Ni kita tiga ambai wai! Anang malu-malu mih, taja kitai empai jadi melaki bini. Ukai bisi mensia bukai ba langkau tu. Aram sama makai mih kitai wai!”

“Amat nya wai ambai, tangkai ati kesuma nyawa. Pansut mih. Badu belalai baka nya. Nadai utai dikemalu mih nya. Kami tiga aja ditu, dih!”

Udah tembu makai sida tiga pan sama duduk seraya nginsap rukuk apung. Maya nya hari pan majak petang-sepetang, nyau salah kelala. Enda lama udah nya,  dinga tak lekik-lekik lalu sentai landai munyi ketawa orang indu.

“Nya iya, enda amat jaku aku. Enda patut sida tiga tan lama belalai.”

Andal amai ati dua iku bujang nya. Bakih seduai seiku nya majak agi tebelengga. Sekejap udah nya, tiga iku indu dara pan niki lalu tama langkau sida tiga nya. Endang amat baka gamal ambai pebayu sulu sida tiga ga gamal indu nya. Endang iya mih iya ku ati dua iku bujang nya. Ukai main pengaga seduai meda ambai seduai nya datai segenda. Munyi ku jaku tuai, untung bulih beliung enda ngambuh, betuah bulih peredah enda ningkuh. Tiga  iku indu nya tadi endang baka ti udah jadi melaki bini enggau sida tiga. Udah ti berandau enda lama, sida  pan ngantung kibung lalu tama kibung nya, mai tinduk. Dua iku sebakih nya ukai jejena pengaga.

Bakih seduai ti seiku nya sigi meruan irau ati gamal. Iya enda tentu gaga. Iya semina ngerandau indu ambai ati iya kenu ku jaku nya seraya. Jari nya endang seruran bejelangkit ba jala ti benung  digaga iya nya, kenyau ari udah tembu makai tadi.

“Nama nuan baka ti enda rindu meda aku datai dih ambai wai?” ku indu nya, lalu duduk ngimbai bujang nya. “Peda nuan, bakih nuan dua iku nya enda jugau seduai. Dinga nuan lekik ketawa sida empat gaga besulu, nelan madu pengerindu. Ukai mudah, ukai nyamai kami tiga belalai ngundang kita tiga kitu wai.”

“Tama kibung dulu mih nuan ambai wai. Enda lama da, lagi aku nitih,” ku bujang nya. Jari iya agi kisuk ngaga jala. Indu nya angkat begadai-gadai lalu tama kibung. Bujang nya malik enda lama ngagai kibung iya ti ditama indu nya. Maya nya iya meda tepadaka  tisi kaki kibung dua iku bakih nya baka ti basah dibalut ai mirah-mirah. Apuuu…, amat ukai mensia sida tiga tu! Endang antu…, ku iya bejaku dalam ati. Iya angkat begadai-gadai lalu nyapai nyabur iya empu.

“Pedis perut aku ambai wai. Ka bira dulu aku. Anti ku dia dulu mih wai,” ku bujang nya, lalu berumban nurun tangga. Datai di tanah iya pan belanda-landa nuju pendai sida tiga. Datai ba penyangkai nya, lalu diketas iya tali perau. Iya pan merejuk ke dalam perau lalu berumban-rumban bekayuh penapat inat ke ili. Enda lama udah nya, dinga iya panjai bunyi sentai landai ketawa orang indu di tisi tebing ai nya.

“Apuuu…, ngagai aku antu indu nya, nih!” ku bujang nya bejaku kediri, nyida nengali. Ninga bunyi utai nya nyau majak semak-sesemak, bujang  pan nungkupka perau iya lalu belalai di baruh perau nya. Perau iya anjut kediri nitihka ai. Enda lama udah nya, sepi asai tak berenyut perau iya nya. Asai ti bisi orang nepan ba belakang perau tu udah tungkup nya. Sekejap udah nya, dinga utai tak kerus, munyi mayau ti ngeramak tikai. Ati iya sigi nemu-nemu nya endang antu kuklir. Maya nya perau ti endur iya belalai nya tepanggai ba tampun bubu lama orang. Semalam-malam mih kuklir nya ngeramak belakang perau nya deka ngulihka bujang nya. Nyau kelama-lama bumbus dih isi perau nya. Bujang nya berumban ngambi daun pedalai ti lekat ba tampun bubu nya lalu ditampal iya ba lubang ti dikaus antu nya. Enda lama udah nya, dinga nadai agi memunyi kaus kukut antu nya. Dinga tak kisi-kisi munyi sabak orang indu. Jeling iya ari lubang, peda orang indu nyabak nensamka mua. Maya nya udah pagi terang-terang tanah. Bujang nya pan enda takut agi lalu pansut ari baruh perau ti endur iya belalai nya.

“Endai…, lapa nuan nyabak wai?” tanya bujang nya.

“Nya mih. Nama penyadi aku tu, udah patah kukut tekauska daun pingan nya. Mati aku tu wai, nyadi mensia. Tadi amat antu kuklir mih aku. Bansa kami sigi enda tau tepegaika daun pingan. Diatu aku tu udah nyadi mensia, kati ku nuan enggau aku tu, dih?” ku orang indu nya.

Kenu ku cherita tuai, indu nya diambi bujang ke bini iya. Endang baka kitai mensia mih pengidup iya udah nya. Kira-kira setaun seduai udah begulai melaki bini indu nya pan betubuh bisi lalu ngadaka anak indu. Udah beranak iya pan parai lalu nyadi antu kuklir baru.

Dalam kandang taun 1980 cherita pasal antu kuklir tu agi nyadi ba kitai Iban. Cherita tu nyadi ba Pengajar Unting ti nyadi pengajar temporari ba sebuah sekula primari di Mujong, Kapit. Pengajar tu diau ba kuarters pengajar sebuah dalam kandang sekula primari nya. Malam nya  ujung minggu, Hari Enam. Malam nya iya seiku aja dalam kuarters nya. Dua iku pangan iya udah pulai ke rumah panjai.  Pengajar Unting orang Sibu, endang jarang pulai ujung minggu. Udah tembu mandi, iya pan mela diri makai lemai. Kira-kira nyerumba silau, udah makai lemai nya, iya pan pansut ke tanju kuarters nya lalu nginsap seraya ti belelak ngelepaka sempuling runding. Enda mukai-mukai iya tedingaka bunyi utai; munyi orang ti ngirah tekuyung tunga ke pendai ti endur iya mandi tadi. Ensepi asai bulu pegu nyau ngerenjang, iya pan berumban tama ke dalam kuarters iya nya. Enda lama udah nya, sepi asai rumah iya nyau berenyut; munyi ti bisi utai terengkah ba perabung kuarters iya nya. Enda lama udah nya, dinga munyi ke terengkah ba tanju ga bunyi utai nya. Munyi orang ti terejun ari perabung. Enda lama udah nya, dinga iya utai nya munyi induk manuk ti ngumbai anak bejalai ngelingi kuarters iya nya.

“Kuk kuk kuk kuk….!”

“Apuu…! Nama mih utai nya?” ku pengajar nya bejaku kediri, betelai nengali.

Semalam-malam utai nya memunyi ngelingi kauarters iya. Kekadang di atas perabung bunyi utai nya. Enda lama udah nya munyi ti ba tanju lalu ngusak pintu rumah nya. Enda lama udah nya, munyi ti ngaus dinding rumah iya ga utai memunyi nya. Apuuu…, antu mih nya, pia ku iya bejaku dalam ati. Iya nyapai nyabur lalu duduk, besedia ngelaban. Engka iya ulih tama, lagi sepi asai dek, pia ku iya meransang ati diri. Semalam-malam nyentuk ke dini hari utai nya enda ngetu memunyi. Kuk kuk kuk kuk kuk…! Amat asai ke digengam semengat, ku iya.

Tawas pagi nya, utai pan nadai agi memunyi. Iya pan pansut ke tanju lalu malik ke tanah. Peda iya, bekau utai nyau lendat ngelingi kuarters nya. Baka bekau landak tauka tengiling.

Tengahari nya seiku nembiak iya datai ke kuarters iya lalu madahka iya bisi orang rabat ba rumah panjai sida. Indu nya mati beranak. Disebut nembiak nama indu nya. Baru pengajar nya ingat, indu ti mati beranak nya kala bepangan enggau iya. Tentu iya bisi kala buya indu nya.

(Cherita ditulis Niang Pengajar Unting Anak Jampong, SMK Luar Bandar 1988-2000)

Nitihka pansik teori Infraed (IR) Light for Ghost Hunting, Sains Fizik (Theoretical Physicist – Albert Einstein & Sains Spiritual, ujan nyala, endang tanda Antu Bunsu Petara tauka Antu amat-amat bisi datai; laban sida nya roh @ tauka disebut Eletromagnetic Energy – Negative Energy, semina ulih diau ba utai ti chelap, enda angat tauka mambam. Engergi Negatif @ Antu, roh jai enda ulih diau ba endur ti angat. Kelimpaha ari nya, sida tu mega rindu diau ba endur ti petang sereta sunyi. Nya mega kebuah, Antu endang selalu ngayanka diri maya malam hari laban maya nya dunya chelap. Antu @ energi negatif enda ulih dibunuh “dimusnah @ destroyed”, tang ulih bebali “transformed”.

(Betampung ba Tusun Ke-19  minggu nyin ila)

Sekeda ari artikel dalam gempung cherita Nyelai Tang Amat (NTA) tu, udah kala dichelak nyadi bup ti benama tu ila, Pengabang Ari Panggau Libau; lalu deka  befokus ba senentang pengidup pendiau bansa Dayak di Kalimantan enggau  Iban Sarawak tauka bansa Dayak ti bukai di Sarawak. Pechaya tauka enda, bepanggai ba pemacha empu. Engka bala pemacha bisi utai tanya tauka deka ngirum penerang enggau gambar ti releven ngagai aku tau giga aku ba lumur WA tu: 013 8325146  tauka  SMS  0111 401 9115. Kelimpah ari nya, enti bala pemacha bisi tetemuka cherita tauka utai ti nyelai “misteri” di menua kita, pasal Antu tauka Bunsu Petara tauka pasal Tuhan God Almighty, tau mega bekangau enggau aku, puji Tuhan, enti “diizinNya” aku deka datai ba endur kita nya.

Oleh HARRY USUP UMBAR

See author's posts


22 TERKORBAN dalam tanah runtuh

HANOI: Sekurang-kurangnya 22 anggota tentera maut tertimbus dalam kejadian tanah runtuh di tengah Vietnam susulan hujan lebat berterusan, pada Ahad.

Insiden itu berlaku seminggu selepas 13 orang dilaporkan terbunuh juga akibat tanah runtuh.

Dalam kejadian terbaharu itu, hujan lebat selama seminggu di wilayah Quang Tri, mengakibatkan pergerakan tanah sebelum runtuhan melanda kem tentera di kaki gunung berkenaan.

Media tempatan melaporkan, lapan orang berjaya menyelamatkan diri sementara 22 yang lain dipercayai terperangkap di bawah runtuhan.

Sementara itu, dalam kejadian Khamis lalu, pasukan penyelamat menemui 13 mayat, dengan 11 daripadanya anggota tentera, di kawasan tanah runtuh di Thua Thien-Hue.

Pasukan itu terdahulu dilaporkan dalam perjalanan ke lokasi kejadian tanah runtuh yang lain untuk membantu operasi mencari dan menyelamat 16 pekerja tapak pembinaan loji hidroelektrik yang tertimbus.-AFP

See author's posts


Keputusan rayuan BPN akan diketahui pertengahan Jun

KUALA LUMPUR: Keputusan rayuan Bantuan Prihatin Nasional (BPN) akan dikeluarkan pada pertengahan Jun ini, kata Menteri Kewangan Tengku Datuk Seri Zafrul Abdul Aziz.

“Tarikh terperinci akan dimaklumkan dalam masa terdekat,” katanya menerusi perkongsian Laporan Kelapan Pencapaian Prihatin – Laksana, di laman Facebook beliau, semalam.

Secara keseluruhannya, daripada 10.6 juta penerima BPN yang diluluskan, seramai 10.04 juta penerima telah dibayar dengan jumlah bayaran sebanyak RM10.78 bilion atau 96.7 peratus sehingga 5 Jun, 2020.

Selebihnya, Tengku Zafrul berkata penerima boleh menuntut di cawangan Bank Simpanan Nasional (BSN) sehingga 31 Disember 2020.

Bagi program i-Lestari Kumpulan Wang Simpanan Pekerja (KWSP), sehingga 5 Jun, sebanyak 4.1 juta permohonan telah diluluskan, iaitu peningkatan daripada 4 juta sebelum ini.

“Jumlah pembayaran ini melibatkan RM1.94 bilion sebulan,” katanya.

Sementara itu, bagi inisiatif pengurangan caruman KWSP oleh pekerja daripada 11 peratus kepada tujuh peratus, sehingga 5 Jun, lebih 5.7 juta pekerja memilih untuk meneruskan pengurangan caruman mereka.

Beliau berkata jumlah pengurangan caruman yang telah diterima ahli KWSP sehingga ini adalah sebanyak RM1.87 bilion manakala jumlah pencarum yang memilih untuk mengekalkan caruman pada kadar 11 peratus kini sebanyak 1.85 juta (berbanding 1.7 juta sebelum ini).

Bagi bayaran khas RM600 secara one-off (sekali) yang akan diberikan kepada pemandu pelancong, Tengku Zafrul berkata sehingga 5 Jun masih terdapat pembayaran tertangguh untuk 1,868 daripada 8,323 pemandu pelancong disebabkan maklumat bank yang tidak tepat.

“Mereka yang layak tetapi masih belum mendapat bayaran boleh menuntut pembayaran secara tunai di kaunter BSN mulai 15 Jun, 2020,” tambahnya.– BERNAMA

See author's posts


Beri peluang masyarakat promosi pelancongan

KUCHING: Salah satu usaha merancakkan lagi ekonomi setempat adalah dengan menarik minat dan memberi peluang kepada masyarakat untuk mempromosikan pelancongan melalui penceritaan atau ‘story telling’.

Menurut Menteri Pelancongan, Seni dan Budaya, Dato’ Sri Nancy Shukri, dengan kelebihan dari segi hasil kraf tangan, produk tempatan, tempat tarikan, seni dan budaya yang ada, ia mudah untuk dipamerkan memandangkan kini negara lebih ke arah digital.

“Perlu ada cerita untuk menarik minat orang pergi ke tempat tertentu, gunakanlah peluang masa Perintah Kawalan Pergerakan Pemulihan (PKPP) ini untuk kita mempromosikan tempat yang menarik di kawasan kita. Kongsikan di facebook, instagram ataupun twitter untuk orang lebih mengetahui mengenainya,” katanya.

Ahli Parlimen Batang Sadong itu berkata demikian dalam program bual bicara ‘Abas Orang Kamek, Kafe Kamek’ anjuran Sarawak Volunteers dengan kerjasama UKAS dan CATSFM yang bersiaran secara langsung di facebook semalam.

Tambahnya, setiap penceritaan adalah bergantung kepada kreativiti individu itu sendiri, bagi menghasilkan permintaan umum sekali gus menambah pendapatan.

“Semua kita ‘frontliner’ dalam pelancongan terutama sekali untuk mempromosikan produk tempatan. Kita perlu reinvent new product, apa yang kita rasa dapat menarik minat.

“Harapan saya, semua orang Malaysia, perlu memikir tempat, makanan dan budaya. Kita ada kemahiran, kita jualkan produk supaya dapat menambahkan hasil pendapatan orang kita di samping mematuhi prosedur operasi standard (SOP) ditetapkan oleh kerajaan supaya orang luar yakin bahawa tempat kita selamat untuk dilawati ” ujarnya.

Dalam temubual khas itu, beliau turut berkongsi mengenai rancangan ‘Selling Sarawak In a Box’, yang juga merupakan satu langkah untuk mempromosikan Sarawak di mata dunia.

See author's posts


Cemas lori dipandu hilang kawalan

ELLIE EDWARD

BINTULU: Seorang pemandu lori tangki membawa muatan minyak sawit berdepan detik mencemaskan apabila lori terbabit yang dipandunya terlibat kemalangan ketika melalui selekoh tajam dan menuruni Kampung Jepak sekitar 6.30 petang semalam.

Ketua Jabatan Siasatan dan Penguatkuasaan Trafik Sarawak, Supt Alexson Naga Chabu berkata, lori tersebut telah hilang kawalan lalu terbabas ke kanan jalan lalu melanggar tiang elektrik dan turut melanggar tiga kereta dan sebuah motosikal yang diletakkan di hadapan sebuah rumah kediaman berdekatan tempat kejadian.

“Apabila sampai di tempat kejadian, lori tersebut telah hilang kawalan lalu terbabas ke kanan jalan dan melanggar tiang elektrik dan turut melanggar tiga kereta dan sebuah motosikal yang diletakkan di hadapan sebuah rumah kediaman yang turut digesel oleh lori tersebut,” katanya.

Beliau berkata demikian dalam satu kenyataan di sini semalam.Menurutnya, pemandu dan juga mangsa dikenali sebagai Ismail Ibrahim, 30, telah mengalami kecederaan.

“Dalam kejadian ini, pemandu mengalami kecederaan dan telah dibawa ke Hospital Nyabau Bintulu untuk rawatan,” katanya.

Setakat semalam katanya, lori tanker tersebut masih di tempat kejadian untuk proses pemunggahan muatan minyak sawit sebelum kenderaan dialihkan.

Dalam pada itu, Ketua Balai Bomba dan Penyelamat Bintulu, Christus Buson memaklumkan bahawa pemandu lori yang tersepit telah berjaya dibawa keluar atas bantuan orang awam.

“Pasukan bomba menggunakan media buih untuk kerja-kerja pembersihan kerana minyak sawit tertumpah daripada tangki simpanan lori tersebut,” katanya.

See author's posts


KSM, KDN akan perhalusi proses pengambilan pekerja asing

SANTUNI WARGA EMAS… Menteri Sumber Manusia Datuk Seri M. Saravanan bersama Menteri Perumahan dan Kerajaan Tempatan Datuk Seri Reezal Merican Naina Merican dan Ketua Eksekutif PERKESO, Datuk Seri Dr. Mohammed Azman Aziz Mohammed menyantuni penerima faedah PERKESO M. Malika, 58, pada Majlis PerasmianKarnival Kerjaya JaminKerja Keluarga Malaysia 2022 Negeri Pulau Pinang di Dewan Institut Latihan Perindustrian(ILP) Kepala Batas, semalam. • Foto BERNAMA

KEPALA BATAS: Kementerian Sumber Manusia (KSM) dan Kementerian Dalam Negeri (KDN) akan mengadakan perbincangan hari ini untuk meneliti dan memperhalusi proses berkaitan pengambilan pekerja asing dari Indonesia dan Bangladesh.

Menteri Sumber Manusia, Datuk Seri M.Saravanan berkata, proses pengambilan pekerja warga Bangladesh ke negara ini sudah dapat ditangani dan pihak Suruhanjaya Tinggi Bangladesh telah membuat proses pengesahan.

“Esok saya akan adakan perbincangan dengan KDN supaya kita meneliti dan memperhalusi bagaimana cara mengatasi masalah dengan secara berhemah dan setakat ini, kita telah luluskan untuk sektor perladangan, pembangunan, pembuatan, pertanian dan perkhidmatan.

“Bagi proses pengambilan pekerja asing dari Indonesia, ini juga akan dibincangkan esok dengan KDN. Perkara ini melibatkan dua kementerian dan adalah lebih elok jika sebarang keputusan dibuat bersama,” katanya kepada pemberita selepas merasmikan Karnival Kerjaya Jamin Kerja Keluarga Malaysia peringkat Pulau Pinang di sini, semalam.

Mengulas mengenai karnival anjuran KSM menerusi Pertubuhan Keselamatan Sosial (Perkeso) itu, beliau berkata ia merupakan satu daripada cara untuk memastikan kadar pengangguran kekal rendah.

“Di Pulau Pinang, kadar pengangguran kekal rendah dan berkurangan kepada 3.3 peratus pada suku pertama tahun ini berbanding 3.5 peratus pada suku pertama tahun lepas.

“Di samping pelbagai usaha bagi menambah peluang pekerjaan, KSM juga menyasarkan untuk membudayakan pemahiran semula, peningkatan kemahiran dan silang kemahiran untuk memastikan kebolehpasaran siswazah kekal tinggi,” katanya.

Dalam pada itu, Saravanan berkata, KSM memperuntukkan RM46,000 bagi caruman Perkeso di bawah Skim Pekerjaan Sendiri untuk 1,000 orang warga Pulau Pinang.

Sementara itu, Menteri Perumahan dan Kerajaan Tempatan Datuk Seri Reezal Merican Naina Merican yang turut hadir pada majlis itu berkata Karnival Kerjaya Jamin Kerja Keluarga Malaysia peringkat Pulau Pinang menawarkan 12,404 peluang pekerjaan dengan penglibatan 24 majikan daripada pelbagai sektor.

Reezal Merican yang juga Ahli Parlimen Kepala Batas turut mengumumkan peruntukan sama bagi caruman dan skim sama untuk 1,000 orang warga Kepala Batas.

– Bernama

See author's posts


Hari Malaysia, penyatuan rakyat sebagai ‘Keluarga Malaysia’

KOTA KINABALU:  Timbalan Ketua Menteri Sabah Datuk Seri Bung Moktar Radin menyifatkan pembentukan Malaysia pada 1963 sebagai penyatuan rakyat Sabah, Sarawak dan Semenanjung sebagai ‘Keluarga Malaysia’ tanpa mengira asal atau latar belakang.

Beliau berkata, penyatuan sebuah keluarga Malaysia ini tetap kekal sejak sekian lama, kerana wujud perasaan hormat menghormati antara satu sama lain dan saling menghargai keunikan serta kepelbagaian kaum dan etnik di negara ini.

Sehubungan itu katanya, penyatuan ‘Keluarga Malaysia’ dapat membawa kemajuan bersama, antaranya pembangunan infrastruktur, pendidikan, ekonomi, komunikasi dan kemudahan asas, meskipun masih banyak yang perlu dilakukan dan diperbaiki.

“Tanggal 16 September, Hari Malaysia tidak kurang pentingnya dengan Hari Kemerdekaan, ia perlu dijiwai oleh seluruh rakyat tanpa mengira bangsa agama dan ideologi politik, kita harus komited mengubah mentaliti segelintir rakyat yang masih tidak peduli signifikan Hari Malaysia.

“Signifikannya Hari Malaysia, ia bukan sekadar memperingati detik sejarah penubuhan Malaysia semata-mata, rakyat perlu memahami nilai kebersamaan sebuah keluarga iaitu ‘Keluarga Malaysia’ yang kita kecapi bersama sejak sekian lama,” katanya, dalam temubual dengan Bernama.

Katanya, di sebalik kemajuan dicapai, ia juga mengingatkan semua pihak bahawa segala perancangan dan perlaksanaan program pembangunan negara, amat bergantung kepada kestabilan politik.

Menurutnya apabila politik negara menjadi tidak stabil serta kerap berlaku pertukaran kerajaan, segala dasar yang dirancang sebelum ini akan bertukar dan ini sudah tentu turut menjejaskan usaha untuk membangunkan negara secara lebih berkesan.

Justeru kata Bung Moktar wacana dan naratif yang betul dan waras mengenai sejarah pembentukan Malaysia, amat perlu disemai supaya sentimen negatif tidak terus bersemarak yang akhirnya melemahkan sistem persekutuan, selain menghancurkan kedaulatan negara pada jangka panjang.

“Rakyat perlu faham akan nikmat yang diperoleh sejak Malaysia dibentuk, serta kesan dan implikasinya jika kita asyik bertelagah, tidak bersatu, dan lebih buruk lagi jika mengambil tindakan untuk keluar Malaysia.

“Hakikatnya ketika kesepaduan sosial perlu dikukuhkan, kita tidak harus lupa untuk mengukuhkan integrasi nasional. Perpaduan kaum dan perpaduan antara negeri-negeri serta tiga wilayah itu penting diperkukuh, bersatu teguh bercerai kita roboh,” katanya.

Mengulas mengenai Sabah sebagai tuan rumah sambutan Hari Malaysia pada 16 September ini, beliau yang juga Pengerusi Bersama Jawatankuasa Penganjur Hari Malaysia 2021 berkata, pelbagai acara dengan SOP ketat telah dirancang untuk sambutan itu.

Katanya, antara yang dijadualkan menghadiri majlis itu, Yang Dipertua Negeri Sabah Tun Juhar Mahiruddin, Ismail Sabri, Ketua Menteri Sabah Datuk Hajiji Noor, Ketua Menteri Sarawak Datuk Patinggi Abang Johari Tun Openg dan Menteri Komunikasi dan Multimedia Tan Sri Annuar Musa.

— Bernama

See author's posts


Sarawak terus tambah pendapatan

MENARIK… Datuk Patinggi Tan Sri Abang Johari Tun Openg mencuba menaiki vespa. Turut kelihatan dari kiri Speaker DUN Datuk Amar Mohd. Asfia Awang Nassar, Menteri Pemodenan Pertanian dan Kemajuan Wilayah Dato Sri Dr. Stephen Rundi Utom, Timbalan Premier Sarawak Dato Sri Dr. Sim Kui Hian, Setiausaha Kerajaan Negeri Datuk Amar Jaul Samion, Pengarah Unit Keselamatan dan Penguatkuasaan Negeri (UKPN) Datuk Dr. Chai Khin Chung dan Timbalan Premier Sarawak Datuk Amar Awang Tengah Ali Hasan.

KUCHING: Kabinet Sarawak telah membuat beberapa keputusan semalam berkaitan usaha menambahkan pendapatan untuk negeri ini.

Ini dinyatakan oleh Premier Sarawak, Datuk Patinggi Tan Sri Abang Johari Tun Openg pada Majlis Gawai Raya Jabatan Premier Sarawak di Kompleks Dewan Undangan Negeri (DUN) di sini, semalam.

“Saya dan rakan-rakan minta maaflah lambat sedikit kerana tadi (pagi semalam) mesyuarat Kabinet dan kita telah membuat beberapa keputusan yang akan saya rasa memberi sedikit tambahan pendapatan kepada negeri Sarawak,” katanya.

Bagaimanapun, Abang Johari tidak menyatakan secara khusus perkara yang diluluskan Kabinet itu.

Sebaliknya, kata beliau, pihaknya bersyukur kerana sudah ada dasar Strategi Pembangunan Pasca Covid-19 (PCDS 2030) yang akan membanwa Sarawak ke era yang lebih gemilang di tahun akan datang.

“Ini secara tidak langsung kita telah dapt mengenal pasti beberapa sektor yang harus kita perbaiki dan yang akan memberi pulangan kepada Sarawak dari sudut hasilnya.

“Kerjasama perkhidmatan awam dan pimpinan negeri sangatlah erat hingga ketika kita menghadapi pandemik yang mana kita dapat mengenal pasti hala tuju Sarawak selepas Covid-19 untuk memulihkan prestasi ekonomi kita,” katanya.

Justeru, kerjasama antara penjawat awam dan pemimpin kerajaan boleh membawa kepada keadaan yang lebih baik terutamanya daripada perspektif pembangunan ekonomi negeri ini ke arah negeri berpendapatan tinggi menjelang 2030.

Abang Johari yakin negeri ini akan menjadi sebuah negeri maju dengan ekonomi berpendapatan tinggi menjelang tahun 2030.

“Inilah harapan kita bersama berteraskan tema ‘begulai sejalai’ dan dalam semangat demikian hari ini kita nampak kita dalam satu keadaan yang begitu meriah dengan pakaian kita yang berlainan.

“Ada yang pakai baju kebangsaan, baju identiti Gawai dan saya pula baju (ala) barat tetapi ada topi (songkok).

“Inilah persekitaran etnik kita yang berbilang kaum dan ada juga yang pakai baju barat tetapi tidak ada topi macam Awang Tengah (Datuk Amar Awang Tengah Ali Hasan) dan ini menunjukkan bahawa kita sangat liberal.

“Pendekatan liberal ini akan mencipta kekayaan kepada budaya kita (memperkayakan budaya) dan apabila budaya kita kaya Insya-Allah…Sarawak pun akan menjadi negeri yang kaya,” katanya.

Beliau berharap pada tahun-tahun yang akan datang negeri ini akan sentiasa dalam keadaan aman makmur dan sejahtera dari tahun ke tahun akan berubah ke arah kemajuan.

Oleh JEAKQLEYN YACHO

See author's posts


Dua rumah panjai nyukung Rosey

NIAH: Sida ke diau ba Rumah John Abau enggau Rumah Patrick Libau, Sungai Tanggap Niah deka meda pemutus undi lebih manah agi ari Pengawa Bepilih Besai Nengeri (PRN) ke udah.

Kedua-dua tuai rumah nya mansutka penemu seduai iya ba rumah panajai diri empu di mua Penulung Menteri Indu, Ruang Bilik enggau Pemansang Nembiak Mit Datuk Rosey Yunus, Hari Tiga ke udah.

Ku Tuai Rumah John Abau, iya udah madah ngagai bala anembiak iya ngambika terus meri sukung enda bebagi ngagai Datuk Rosey maya hari muai undi kena 18 Disember.

Ku iya, Datuk Rosey nya seiku orang ke komited maya ngatur pengawa sereta orang ke ngempu kerusi Kunsil Nengeri (DUN) Bekenu sereta mayuh amat udah mai pemansang ngagai kandang menua ke dipegai iya.

“Kami tetap meri sukung ngagai Gabungan Parti Sarawak (GPS) enggau chalun iya  Datuk Rosey maya Pengawa Bepilih Besai Ke-12 tu.

“Endang sigi bisi parti bukai nguji tama ngagai kandang tu lalu kami sigi enggau naka ulih nentuka pemutus lebih manah agi ari PRN-11 ke udah dikena nentuka pemansang ba kandang Sungai Tanggap,” ku iya.

Tuai Rumah Patrick Libau ti mega raban Parti Demokratik Progresif (PDP) Bekenu sama bela madahka diri sigi endang meri sukung enda bebagi ngagai chalun GPS.

“Kami sama dalam GPS lalu nya kebuah kami patut ngatur lebih mayuh agi pengawa dikena nentuka pemutus ke lebih manah agi ari iya ke udah.

“Ngagai sida ke nadai agi enggau kami dalam komponen parti sereta udah lari maya PRN ke udah, minta sida iya pulai baru laban ulih mai pemanah ngaga rayat ba kandang Sungai Tanggap,” ku iya.

Utusan Sarawak mega bisi dipadahka kandang Sungai Tanggap nya siti palan endur muai undi ke semina disediaka ngagai dua buah rumah panjai nya aja.

See author's posts


SEMUANYA PEMBANGUNAN LESTARI

LIMBANG: Pembangunan lestari akan dilaksanakan bagi semua projek infrastruktur asas di wilayah utara Sarawak membabitkan daerah Limbang dan Lawas.

Kerajaan akan membangunkan jaringan jalan raya bertaraf dunia tanpa menjejaskan alam sekitar, termasuk pembinaan jaringan jalan raya berkembar yang rancak dibina sekarang.

Ketua Menteri Datuk Patinggi Abang Johari Tun Abang Openg berkata, perlaksanaan kemudahan ini akan mentranformasikan pembangunan di bahagian ini.

“Kerajaan sedang membangunkan infrastruktur jalan raya bertaraf dunia,tanpa menjejaskan alam sekitar, pembinaan jaringan jalan raya berkembar dan dalam tempoh lima tahun apabila projek ini siap, landskap Limbang dan Lawas akan berubah,” katanya pada sidang media sempena lawatannya ke Limbang semalam.

Mengiringi beliau ialah Timbalan Ketua Menteri Datuk Amar Awang Tengah Ali Hasan, Timbalan Menteri Pengangkutan Malaysia Datuk Hasbi Habibollah, Menteri Utiliti Dato Sri Stephen Rundi Utom, Menteri Muda Pemodenan Pertanian, Tanah Adat dan Pembangunan Wilayah Datuk Dr Abdul Rahman Ismail, Ahli Dewan Undangan Negeri (ADUN) Batu Danau Paulus Palu Gumbang, Residen Limbang Ir Ahmad Denney Ahmad Fauzi dan beberapa kenamaan lain.

Seterusnya Abang Johari memberitahu, kerajaan juga merancang membangunkan kawasan di Lapangan Terbang Limbang dengan pembinaan akses jalan raya di kawasan berkenaan.

Ini akan membuka kawasan hujung bandar Limbang sebagai kawasan tarikan baru untuk Limbang dalam tempoh lima tahun.

Sementara itu, bagi daerah Lawas pula bakal mempunyai jambatan Kuala Lawas dengan reka bentuknya seperti jambatan di luar negara di London.

Malahan Ketua Menteri turut merancakkan pembangunan kawasan Utara Sarawak dengan membina akses ke Gunung Mulu dan Gunung Buda.

Ini merupakan cara kerajaan Gabungan Parti Sarawak mengekalkan landskap pembangunan, ekonomi serta membangunlan jaringan telekomunikasi daripada Selatan ke Utara Sarawak.

Menyentuh mengenai projek Jambatan Sungai Limbang yang berlaku kelewatan, beliau telah diberi jaminan ianya akan disiapkan mengikut jadual dengan penubuhan ‘jawatankuasa bertindak’ bersama pihak pemaju dan Jabatan Kerja Raya (JKR) sebagai formula dalam menangani kelewatan projek ini.

Jelasnya dua kontraktor akan dilantik untuk membina jalan menuju ke jambatan dan pembinaan jambatan utama itu sendiri.

“Jambatan Sungai Limbang akan siap mengikut jadual, dengan penyelesaian yang proaktif,”jelasnya.

Bagi Projek Menaik taraf Loji Rawatan Air Berawan, Ketua Menteri memaklumkan projek ini mampu menampung keperluan bekalan air di daerah ini dengan kapasiti 40 juta liter sehari (MLD) berbanding 20 juta MLD pada masa kini.

“Projek ini yang hampir siap akan mencapai seratus peratus capaian air ke kawasan Medamit dan seluruh Limbang selain menangani masalah gangguan bekalan air,”tegasnya.

Ketua Menteri mengakhiri lawatan kerja lewat petang tadi untuk berangkat balik bagi meneruskan jadual ketatnya di ibu negeri.

Oleh ADENG EDRUS

See author's posts